Valion laboratoriossa kemistinä ja johtajana toiminut Artturi I. Virtanen jätti helmikuussa 1929 patenttihakemuksen menetelmästä, jossa rehumassan ph laskettiin happolisäyksellä alle neljään. Tällöin haitallinen entsyymi- ja bakteeritoiminta lakkasi. Erilaisia hapan- ja painorehuja oli tehty jo aiemmin, mutta AIV-rehu oli niitä laadukkaampaa ja se myös säily varmemmin.\nSäilörehun teossa koneellistaminen alkoi verkkaiseen tahtiin vasta 1950-luvun puolivälissä. Perävaunun jälkeen liitettäviä kuormaimia oli olemassa jo 1920-luvulla. Ne oli suunniteltu pääasiassa kuivaheinän ja oljen lastaamiseen, mutta muutamat toimivat tuoreessakin kasvustossa.\nSeuraavaksi niitä alettiin sovitella traktorin sivulle, ja jos käytettävissä oli keskiniittokone, sillä pystyi korjaamaan pystykasvustoakin. Myöhemmin tuli saataville omalla niittoterällä varustettuja mallejakin.\nAmerikkalaisia niittosilppureita oli saatavana jo ennen sotia, mutta niissä oli runsaasti liikkuvia osia, ja ne olivat myös todella kalliita. Rakenteeltaan ne vastasivat pitkälti nykyisiä tarkkuussilppureita. Iowalainen keksijä Vernon J. Lundell jätti vuonna 1953 patenttihakemuksen teräkelalla varustetusta traktorivetoisesta laitteesta, joka leikkasi, murskasi ja puhalsi perävaunuun mitä tahansa kasvustoa. Parannetun version patentointi pantiin vireille pari vuotta myöhemmin. Näin yksinkertaisin mahdollinen rehuntekokone oli valmis sarjatuotantoon.\nLundell Mfg Co:n valmistamia kelasilppureita myytiin myös Massey-Ferguson -merkillä. Euroopan markkinoita varten perustettiin Englantiin tytäryhtiö. Lundell oli hinattava, melko raskas ja ennen kaikkea kallis laite, eikä se pystynyt kilpailemaan täällä 1950-luvun uutuusmerkkien kanssa. Mainittavampiin markkinaosuuksiin päästiin vain Englannissa.\nEnsimmäinen Lundell ostettiin Suomeen heti sen ilmestyttyä, mutta siltä osin se jäi täällä koneharvinaisuudeksi. Niin jäivät kaikki muutkin alkuaikojen silppurit, joita olivat muun muassa englantilaiset Hurricane, Silorator, Sila-Masta ja tanskalainen Taarup, joka oli ainoa jatkoon mennyt merkki. Silppurit olivat hyvin kalliita, eivätkä ne olleet käytettävyydeltään kovinkaan käteviä. Hinattava Taarup 1500 maksoi 1950-luvun lopulla puolet isohkon traktorin hinnasta.\nSeuraavalla vuosikymmenellä sivukiinnitys helpotti ajamista avo-ojapelloilla ja hintatasokin vakiintui. 1970-luvun alussa kysyntä oli jo kymmenkertaistunut. Päälle 6 000 kappaleen vuosimyynneillä niittosilppurista oli tullut yksi eniten myytyjä työkoneita. Rehunteon lisäksi sillä pystyi keräämään olkea ja tekemään laitumille puhdistusniittoja. Kokeiltiinpa sillä jopa turpeennostoa ja lumenpoistoakin.\nNiittosilppuri kuului karjatilojen vakiokalustoon joko omana tai porukkakoneena. Eri menetelmillä tehty esikuivattu säiliörehu alkoi yleistyä 1990-luvulla, ja kelasilppurin rooli rehuntehossa alkoi vähentyä loppuen jatkossa lähes kokonaan.\nLue koko juttu ja katso kuvia alkuaikojen niittosilppureista Koneviestin nettisivulta.\nAiheet Koneviesti historia kelasilppuri niittosilppuri säilörehu\nKoneviesti: Volvo esitteli vuonna 1973 uuden N-mallisarjansa – nokallinen auto antoi valmistajalle ja liikennöitsijälle merkittäviä etuja\nKoneet & autot 01.08.2020\nKoneviesti: Näin laitat peräkärryn kolhiintuneen kuomun kuntoon\nKoneet & autot 26.07.2020


Taikatemppuja, musiikkia ja herkkuja lapsiperheiden vuodenvaihtajaisissa - Lieksan Lehti\nTaikatemppuja, musiikkia ja herkkuja lapsiperheiden vuodenvaihtajaisissa\nJulkaistu 31.12.2019 19:39 | Päivitetty 31.12.2019 19:47\nMarja Mölsä 7-vuotias Siiri Nevalainen pääsi avustamaan taikuri Tapio Salomaata korttitempussa. - Ihan taikuudelta tuntui, eikä jännittänyt yhtään! pieni avustaja kommentoi esityksen jälkeen.\nLieksan kaupunkikeskusyhdistyksen jo toisen kerran järjestämä lasten ja lapsiperheiden vuodenvaihtajaiset kokosi noin 200-päisen yleisön illansuussa Brahe-saliin. Tapahtuman ohjelmassa oli musiikkia, josta vastasivat Juuti Tikka, Jussi Makkonen ja Nazig Azezian sekä Tapio Salomaan esittämiä taikatemppuja.\n– Viime vuonna oltiin Hyvinvointikeskus Liehussa, tänä vuonna tultiin tänne kulttuurikeskukseen. Haluamme kokeilla erilaisia tapoja juhlia ja samalla hakea kestävää muotoa tälle tapahtumalle, sanoi Lieksan kaupunkikeskusyhdistyksen toiminnanjohtaja Matti Taponen.\nHän toivoi, että lapsiperheiltä tulisi runsaasti palautetta, millaista juhlaa uudenvuodenaattoon halutaan jatkossa. Tapahtuman tarkoituksena on saada lapsiperheet juhlimaan vuodenvaihdetta jo alkuillasta.\n– Puolilta öin järjestetty ilotulitus on lapsille ja lapsiperheille liian myöhäinen ajankohta, Taponen viittasi kaupungin järjestämään uudenvuoden vastaanottoon torilla puolilta öin.\nDublinista Lieksaan mummolaan tulleet 2,5-vuotias Oiva Marshall ja äiti Hanna-Mari Marshall olivat iloisia siitä, että Lieksassa järjestettiin lapsille suunnattu tapahtuma uudenvuodenaattona.\n– Tästä on hyvä lähteä mummolaan saunomaan, ilotulitukset jäävät väliin, ovat liian myöhään, äiti sanoi.\nOiva nautti tapahtumasta täysin siemauksin.\n– Musiikin aikana halusi itsekin mennä kokeilemaan soittimia ja taikatempuista tykkäsi tosi paljon, äiti tulkkasi lapsen tuntoja.\nVarsinaisen ohjelmaosuuden jälkeen eläkeläisyhdistysten jäsenten tarjoilemat herkut – suklaa, erilaiset keksit ja pillimehut – maistuivat pienille juhlijoille.\n– Suklaata ja pillimehua, niistä Oiva tykkäsi eniten.\nMatti Taponen piti erinomaisena sitä, että eläkeläisyhdistysten jäsenet lupautuivat mukaan juhlaan ja tarjoiluhommiin.\n– Tässä samassa saadaan yhteistä sosiaalista kanssakäymistä ja neljä sukupolvea pääsee kohtaamaan toisiaan.\nMaija Kotilainen edusti juhlassa Lieksan Eläkkeensaajia.\n– Hieno homma, että lapsiperheet pääsevät juhlimaan uuttavuotta tällaisessa tapahtumassa. Mielellään tänne tulee, kun ei ole omia lapsenlapsia, hän sanoi.\nJuhlan järjestelyjen tukena kaupunkikeskusyhdistyksellä oli lukuisia paikallisia yrityksiä.\n– Kaikki tarjottavat, arpajaispalkinnot ja esiintyjien kukatkin saatiin lahjoituksena, Taponen kiitti.\nLisää aiheesta perjantain 3.1. Lieksan Lehdessä, paperisena ja diginä.


AjankohtaistaUutisia korkeakoulutuksen kansainvälisyydestäTilastojen mukaan vajaa puolet ulkomaalaisista opiskelijoista työskentelee Suomessa vuosi valmistumisen jälkeen\nTilastojen mukaan vajaa puolet ulkomaalaisista opiskelijoista työskentelee Suomessa vuosi valmistumisen jälkeen\nUlkomaalaisten opiskelu Suomen korkeakouluissa, opiskelun taloudelliset vaikutukset ja lukukausimaksut ovat herättäneet keskustelua viime aikoina. Viime viikolla keskustelua nostivat esimerkiksi Ylen uutisessa "Foreign graduates struggle in Finnish labour market" käsitelty suppeampi tutkimus sekä Talouselämän artikkeli "Lukukausimaksu ulkomaalaisille? – 'Vain tässä tapauksessa Suomi ei joudu maksumieheksi'". Aihe on ajankohtainen, sillä hallituksen esitysluonnos EU/ETA-alueen ulkopuolelta tulevien opiskelijoiden lukukausimaksuista on juuri ollut lausuntokierroksella.\nUlkomaalaisten korkeakoulutusta on syytä lähestyä myös kansantalouden näkökulmasta. Ulkomaalaisten opiskelijoiden Suomen taloudelle tuottamien hyötyjen tai kustannusten näkökulmasta keskeistä on se, työllistyykö opiskelija Suomeen valmistuttuaan. Tämä tuli esille VATT:n ja CIMOn tuottamassa esiselvityksessä, jossa koottiin olemassa olevaa tutkimustietoa ulkomaalaisten opiskelijoiden taloudellisista vaikutuksista, sekä esiselvitykseen pohjautuvassa Faktaa Express –julkaisussa 4a/2014: Mitä tiedämme ulkomaalaisten opiskelijoiden kansantaloudellisista vaikutuksista?.\nCIMOn tuore Faktaa Express 5A: "Ulkomaalaisten opiskelijoiden työllistyminen Suomeen" keskittyy siihen, mitä tiedämme ulkomaalaisten opiskelijoiden tilanteesta valmistumisen jälkeen. Jäävätkö ja työllistyvätkö he Suomeen? Tarkastelu perustuu Tilastokeskuksen tilastoaineistoon. Tilastojen perusteella alle puolet vuonna 2011 valmistuneesta ulkomaalaisesta opiskelijasta työskenteli Suomessa vuosi valmistumisensa jälkeen. Vajaa kymmenesosa jatkoi opiskelua ja vajaa viidennes oli Suomessa pääasiallisena toimintanaan jokin muu kuin työ tai opiskelu. Neljäsosa valmistuneista oli lähtenyt Suomesta.\nSuomeen työllistyneiden ulkomaalaisten osuus on pienentynyt noin 5 prosenttiyksiköllä parin vuoden takaiseen verrattuna. Ulkomaalaisten opiskelijoiden työllistymisessä on myös suuria eroja opintoasteen, koulutusalan ja kansalaisuuden suhteen.\nFaktaa Expressin uusimmassa numerossa näkökulmansa aiheeseen kertovat myös Laurea-ammattikorkeakoulun kansainvälisten asioiden johtaja Arja Majakulma sekä Siirtolaisuusinstituutin tutkimusjohtaja Elli Heikkilä.


Microsoft julkaisi uuden version Intellimouse Explorer -klassikkohiirestä | TechBBS\nMicrosoft julkaisi uuden version Intellimouse Explorer -klassikkohiirestä\nViestiketju alueella 'Uutisia lyhyesti' , aloittaja Kaotik, 25.10.2017.\nMicrosoftin Intellimouse Explorer 3.0 lienee yksi legendaarisimmista aikansa hiiristä. Nyt Microsoft on julkaissut uuden Classic Intellimouse -hiiren, joka kunnioittaa vanhan version perinteitä muotoilussa mutta päivittää sensorin nykyaikaan BlueTrack-teknologian kera.\nLähde: Microsoft Classic Intellimouse | Microsoft Accessories\nTämän voisi jopa läppärin hiireksi hankkia kun en tykkää yhtään tästä halpis mikä lie mallista onkaan.\nTuostahan kannattaisi melkein tehdä pelaajille kalliimpi versio jollain PixArtin sensorilla ja kaapelin voisi vaihtaa mahdollisimman joustavaan. Varmaan löytyisi sillekin ostajia.\nPalit RTX 2080 Ti GamingPro\n512 Intel 660p NVME SSD, 128GB Kingston A400 SSD, Wd Green 1tb 7200rpm\nSamsung C32JG50, Asus VN289\nLian-Li PC-011 Dynamic White\nCorsair Strafe RGB (Cherry MX Brown)\nBeyerdynamics Custom Studio, Blue Yeti\nJa omasta mielestäni voisi vielä lisätä esimerkiksi muutaman lisänäppäimen (en toki tiedä onko tuossa jo mouse 4 ja 5, mutta kuitenkin), jonkun softan ja hoitaa sen mahdollisimman kevyeksi optionaalisilla painoilla. Siinä olisi erittäin kova pakkaus pelaajalle! Tällä hetkellä hinnasta riippuen voisi toki kouluun hankkia.\nAlkuperäinen kirjoittaja Joe: ↑\nOn Mouse 4 ja 5, kuten alkuperäisessäkin. Itsellä on vain hyviä kokemuksia BlueTrack-sensorista myös pelikäytön suhteen\nOk. Sais omaan mieleen olla vielä yksi tai kaksi näpäintä lisää, ehkä jopa useampi\nVielä kun olisi langaton niin lisäisin ostolistalle samantien.\nJoe tykkää tästä.\nZotac GeForce GTX 1650 Gaming Low Profile\nMarantz HD-DAC1 + AKG K712 PRO / AKG K601 / AKG K550 MKIII\nLounea 250/100 Mbit/s kuitu\nLöysin töissä juuri hetki takaperin käyttämättömän originaalin Intellimousen. Heti tuli hiirestä hyviä muistoja mieleen punaisine valoineen ja siihen aikaan hyvine tarkkuuksineen. Käyttöön ei silti viitsinyt ottaa\nTuo uusi varmasti erinomaisen hyvä BlueTract sensorin ansiosta. Mutta hinta dollareina 39.90, joten mitähän lienee euroina? Ehkä hiukan suolainen hintalappu? Kun ottaa huomioon kuinka kovaa kilpailu nykypäivänä tässä kategooriassa on.\nMuuten olisi hyvä uutinen mutteivät ole päivittäneet hiirtä nykypäivän tarpeisiin. Peukulla tarttisi olla se 3 namiskaa ja DPI-muutos lennossa. Aikanaan Intellimousesta luopuminen oli vaikea prosessi, ei meinannut käteen sopivaa korvaavaa löytyä vuosikausiin. Mutta tuollaisenaan turhake.\nMelko varmasti tulee tätä ainakin kokeiltua. Nykyinen IME 3.0 tekee tuplaklikkejä. Mitään DPI-nappeja tai ylimääräisiä nappeja en oikeastaan haluaisikaan.\nNäyttää kyllä hyvältä. Ei ehkä aivan $40 arvoiselta mutta aika näyttää. Retroilu on selvästi muotia nyt.\nJunnuna minulla oli näitä IntelliMouseja vaikka mimmoisia. Ensimmäiseni oli alkuperäinen intelliMouse Explorer, joka tosin kärsi viallisista ajureista. Kesti todella pitkään tajuta silloin noin 15-vuotiaana, että sivunapit eivät toimineet, koska ajurit olivat rikki. Muistaakseni sekä rompulla toimitettu versio että Mikkiksen sivuilta uusin ladattava paketti versiota 5.x olivat molemmat rikki, mutta vanhempi 4.x toimi.\nTuo vaihtui IntelliMouse Explorer 3.0:aan, jonka bongasin alennuksesta. Myöhemmin vaihdoin sen langattomaan Wireless Mouse 5000:een, joka ei virallisesti kai ole samaa sarjaa mutta ulkomuoto ei valehtele. Se onkin ainoa langaton hiireni, joka ei ole ollut katastrofi. Logitechin langattomilla leluilla ei voinut tehdä juuri muuta kuin paiskoa lattiaan.\nEn vaan enää lämpene noille suurikokoisille hiirille. Nykyinen G9x:ni saa luvan kestää vielä toiset viisi vuotta, muuten tulee itku silmään.\nj0rmanat0r tykkää tästä.\nG9 on täydellisyyden inkarnaatio. sillä mennään kunnes parempi löytyy. syvästi epäilen, tosin.\nEi G9 ole Sidewinder X8:n eli täydellisyyden inkarnaatio. Tällä mennään niin kauan kuin toimii, sen jälkeen vaivutaan epäuskoon ja toivotaan että hiiret ovat jo menneisyyttä (ottaa jo tuplaklikkeinä välillä yksittäisiä klikkauksia eli heikolta näyttää, ehkä varayksilö on maagisesti parantunut laatikon pohjalla ja voi jatkaa sillä)\nAlkuperäinen kirjoittaja Arska^f: ↑\nMuuten olisi hyvä uutinen mutteivät ole päivittäneet hiirtä nykypäivän tarpeisiin. Peukulla tarttisi olla se 3 namiskaa ja DPI-muutos lennossa.\nOnneksi kaikki eivät kaipaa kaikkia ominaisuuksia. Itselleni riittää yksi peukkunappi ja DPI-muutoksella en tee mitään.\nIntel i5-2500k (stock)\nG.skill 2x8gb DDR3 & Kingston 2x8gb DDR3\nSamsung 850 500GB EVO + läjä kovoja\njoku wanha kiekonpyörittäjä\nAudio Technica ATHM40x & Sennheiser HD650\nDna Taloyhtiökuitu 100/100mbps\nSidewinder X8:n eli täydellisyyden inkarnaatio.)\nIhan hyvä läppä. Ei nuin painava hiiri voi olla täydellisyyden inkarnaatio. Ja muistaakseni tuon sensori oli capattu 125hz polling rateen ja taispa siinä olla angle snapping ja helvetin iso LOD.\nJa sitten ontopic.\nOverclock.net -foorumilla yks jäppinen saanut jo hiiren ja isoin ongelma on yllätys yllätys - bluetrack sensori.\nMicrosoft Classic Intellimouse 3,200 dpi (2017) - Page 30\nPiti se mikkisoftan tämäkin kusta\nAlkuperäinen kirjoittaja nahka: ↑\nMakuasioistahan ei voi kuin kiistellä, muotoilu (etenkin peukalopainikkeiden asettelu) ja langattomuus nyt vaan ovat mun kirjoissa voittamaton yhdistelmä.\nei nuo pari viestiä mitkä linkkasit nyt kovin vakuuttavia perusteluita bluetrack-sensorin huonoudelle antaneet, itsellä ei ole ollut kuvatun kaltaisia ongelmia yhdelläkään bluetrack-hiirellä, en tiedä pelaako tuo sitten järjettömän korkealla vai matalalla senssillä vai mistä johtuu.\nDigimonkey tykkää tästä.\nMatalalla senssillä matala malfunction speed näkyy, eli fps-pelien pelaamiseen kelvoton hiiri. Tosin oisha tuo mukava modata jonkun toisen rotan piirillä ja PWM 3360:lla.\nAny small flick will have you looking down at the ground.\nNo onhan tuo aika hyvä peruste.\nEi FPS-pelejä ole pakko millään matalalla senssillä pelata \nNiin no, kuten totesin, itse en ole ainoallakaan bluetrack-hiirellä törmännyt moiseen\nYolavi ASRock advocate Team Apple\nMacbook Pro 13” early 2015\nBenQ PD3200U 4k-IPS\nFilco Minila Air 68\nJos tuo Overclock.net:n käyttäjä ei suosittele ko. hiirtä edes toimistokäyttöön (johon kelpaa käytännössä miten rupuinen hiiri tahansa), niin se anturi ei taatusti ole priimaa. Kommentoi muistaakseni ketjussa, että 10 dollarin nimetön tusinahiirikin tuntuu paremmalle.\nAlkuperäinen kirjoittaja Yolavi: ↑\nOliko tämä se vasta-argumentti, jolla lytättiin Kaotikin (täysin asiallinen ja oikea) argumentti?\nKuten totesin, makuasioista ei voi kuin kiistellä, olettaen ettei tuossa nyt ole jotain uutta ja ultimaalisesti vanhempia Bluetrack-sensoreita paskempaa sensoria niin en pysty yhtymään hänen väitteisiinsä.\nItse asiassa käyttäjä totesi, että hiiri tuntuu niin paskalta, että edes rupuinen sensori ei selitä sitä. Arveli, että firmwaressa on jotain pahasti pielessä.\nSe voisikin sitten selittää jo paljon jos firmware on pissitty\nLootasta löytyi Wheel Mouse Optical 1.1A ja IntelliMouse Optical 1.1A. Jälkimmäisestä oli tallessa myös ostoskuitti: nettori.orgista 2008 tilattu OEM-versio maksoi 9,46 €. Näistäkin voisi tehdä uusintaversiot, IMO ollut parhaiten käteen istuva hiiri koskaan. Meni kuitenkin vaihtoon ennen viiden vuoden käyttöä vasemman napin alettua tehdä tuplaklikkauksia, sama ongelma ilmeisesti vaivasi jokaista kolmea klassikkomallia.\nNostellaan vähän ketjua.\nTuli itse kokeiltua kyseistä rottaa ja omaan pelikäyttöön kyllä täysin kelvoton. Sensoria en saanut sekoamaan nopeilla swaipeilla mattoa pitkin. Mutta jos yrität swaipata nopeasti kun olet nostanut hiirtä ja hiiri tulee matolle vähänkin kulmassa niin sensori sekoaa samantien.\nRazer Blade 15 on maailman ensimmäinen kannettava optisilla näppäinkytkimillä\nIntel kieltää huhut 10 nanometrin työpöytäprosessoreiden perumisesta\nVideo: Esittelyssä erilaiset Cherry MX -kytkintyypit\nCorsair julkaisi kaksi uutta edullista Carbide 110 -miditornikoteloa\nUusi artikkeli: Testissä Xiaomi Mi 9T\nNVIDIAn GDDR6-muisteilla varustettu GeForce GTX 1660 Super kuvavuodossa\nIn Win lanseerasi kevyen muovirunkoisen ja kangaspintaisen Alice-kotelonsa\n15.10.2019 klo 13:33\nSharkoonilta uusi edullinen RGB Flow -miditornikotelo\n15.10.2019 klo 11:56\nCorsairilta DDR4-5000-muistit AMD:lle ja MSI:lle\n14.10.2019 klo 20:57\nIntelin 10. sukupolven Core X -sarjan BIOS-päivitys poistaa tuen Kaby...\n14.10.2019 klo 20:50\nRazerilta tappelupeleihin suunnattu Raion-peliohjain\n14.10.2019 klo 20:41\nIntelin Sapphire Rapids tulee uuteen LGA4677-kantaan\n14.10.2019 klo 20:15\nSirne vastasi 16.10.2019 klo 04:54\nBladekill vastasi 16.10.2019 klo 04:45\nbunville vastasi 16.10.2019 klo 04:30\nkaliamies vastasi 16.10.2019 klo 04:08\nErkki_erikeepperi vastasi 16.10.2019 klo 03:45\nFinal Fantasy XIV: A Realm Reborn * PS4, Windows, Mac, Cross-play*\n-Dist vastasi 16.10.2019 klo 03:35\nEnsimmäinen kone n.1000 €\nBOT vastasi 16.10.2019 klo 03:13\n-Dist vastasi 16.10.2019 klo 03:03\nhytar vastasi 16.10.2019 klo 03:00\nTopeli vastasi 16.10.2019 klo 02:53


Islanti sääti nuorille kotiintuloajat ja ryhtyi antamaan 400 euroa harrastuksiin – "Islannin mallia" aletaan soveltaa nyt myös Helsinkiin | Helsingin Uutiset\nValvomaton vapaa-aika lisää tutkimusten mukaan nuorten päihteidenkäyttöä. Islannissa tarjottiin kaikille lapsille harrastus koulun jälkeen sekä lisättiin kotona vanhempien kanssa vietettyä aikaa.\nIslannissa nuorten päihteidenkäyttö oli vakava ongelma, kunnes maassa tehtiin järeitä toimenpiteitä nuorten vapaa-ajanvieton muuttamiseksi. Kaikille lapsille ja nuorille alettiin tarjota organisoitua vapaa-aikaa eli harrastuksia ammattivalmentajineen. Jokainen nuori sai 400 euroa vuodessa tukea harrastamiseen.\nKoska harrastaminen järjestettiin koulupäivän päätteeksi, nuorille vapautui iltaisin yhteistä aikaa omien vanhempien kanssa.\nMaa sääti myös lasten kotiintuloajat lastensuojelulakiin. Toimenpiteet olivat suuri menestys: nhe vähensivät kahdessa vuosikymmenessä islantilaisnuorten päihteidenkäyttöä Euroopan korkeimmalta tasolta maanosan matalimmalle.\nNyt Islannin mallia aletaan soveltaa myös Helsinkiin osana syrjäytymisen vastaista Mukana-ohjelmaa. Helsingin kaupunginhallitus päätti asiasta helmikuussa.\n– Mallin pilotointi Helsingissä tarkoittaa ensisijaisesti sitä, että hyödynnämme Islannin tapaa kerätä ja jalkauttaa tietoa yhteisöihin sekä johtaa vielä paremmin tiedolla tekemistämme. Jaamme kerätyn tiedon myös vanhemmille ja mietimme yhdessä vanhempien kanssa sitä, mitä esiinnousseille, heidän lapsiaan koskeville haasteille pitäisi tehdä, Mukana-ohjelman projektipäällikkö Katja Rajaniemi kertoo.\n– Meidän tulee tietää tarkasti, mitkä ovat ongelmakohtia juuri Helsingissä ja sen eri kaupunginosissa. Islannin toimenpiteitä ei voida kopioida suoraan Helsinkiin, koska yhteiskunnat ja ongelmat ovat erilaiset, Rajaniemi tarkentaa.\nIslannin mallin mukaisia toimenpiteitä eli harrastusten järjestämistä koulupäivän päätteeksi pilotoidaan eri puolilla Helsinkiä. Lisäksi vanhempien osallistumista lasten vapaa-aikaan vahvistetaan.\nEnsimmäiset systemaattiset toimenpiteet kohdentuvat Mellunkylään sekä Kannelmäen ja Malminkartanon alueille.\nTavoitteina ovat lasten ja nuorten yksinäisyyden vähentyminen, ylisukupolvisen syrjäytymiskierteen katkaiseminen, kiusaamisen ehkäiseminen sekä yleisen hyvinvoinnin lisääntyminen Helsingissä.\n– Mielestäni kaikkein olennaisin oppi Islannista on se, että Helsingin mallin luominen ei voi olla projekti tai hanke. Se on sitoutumista yli valtuustokausien vaativa kulttuurinmuutos, jolla uudistetaan järjestelmällisesti tekemisen tapaa sekä kaupungin palvelurakenteita, Rajaniemi toteaa.\nNuorten harrastuksiin otetaan jopa lainaa – "Valitettavasti aina silloin tällöin joku joutuu lopettamaan maksujen vuoksi"26.1.2019 09.45\nPalkittu nuoriso-ohjaaja on lempinimeltään "Papa" – ideoi Helsinkiin tapahtuman, joka vetää joka kerta satoja nuoria paikalle7.4.2019 09.10\nKuka myy väkevää viinaa lapsille? – "Tuodaan ilmeisesti Virosta"3.6.2018 21.23\nEli verrattavissa ulkonaliikkumiskieltoon? Vaan koskeeko se myös maahanmuuttataustaisia vai koskeeko vain kantaväestön nuoria teinityttöjä? Ja mitä ovat santiot jos rikkoo määräyksiä?\njariny 20.8.2019 14.37\nMiksi ei kokeilua aloitettu\nMiksi ei kokeilua aloitettu heti Vuosaaresta, missä se xxxxxx-lapsiteinjengi aiheuttanut mediankin mukaan häiriöitä Kolumbuksen liepeillä? Jos se olisi auttanut siihen jengiin, idea hyvä ja toteuttamiskelpoinen muuallakin?\nSokea Reetta 20.8.2019 15.37


Tietoa painonnostosta - Masters2015.fi\nVoisitko sinä kuvitella nostavasi kaksi kertaa oman painosi verran pääsi yläpuolelle? Mikäli satut olemaan ammattilaistasolla kilpaileva painonnostaja, on vastauksesi todennäköisesti silloin kyllä. On olemassa useita lajeja, joihin liittyy painojen nostaminen, mutta kaikkia niistä ei kuitenkaan luokitella urheilulajeiksi. Monille ihmisille painonnosto on yksi tapa treenata ja kasvattaa lihasten kuntoa ja kasvattaa niiden kokoa. Osa kasvattaa lihaksia tosissaan esimerkiksi kehonrakennuskilpailuja ajatellen ja osa harrastaa painonnostoa jonkin toisen urheilulajin ohella täydentävänä harjoitteena, sillä painonnostossa tehtävät liikkeet kehittävät koko kehon lihaksia varsin kokonaisvaltaisesti.\nVaikka moni harrastaakin painonnostoa satunnaisesti, on painonnosto on kuitenkin myös aivan oma lajinsa, joka on ollut edustettuna olympialaisissa jo lähes sadan vuoden ajan. Oli kyse sitten harrastuksesta tai jopa täyspäiväisestä harjoittelusta, tutkimukset ovat osoittaneet, että painonnosto paitsi kiinteyttää kehoa ja lisää massaa ja näyttävyyttä myös vaikuttaa yleisesti terveyteen positiivisesti. Painonnoston avulla voi polttaa rasvaa, vähentää diabeteksen riskiä ja vahvistaa selkää. Moni kertoo painonnoston tavoitteellisuuden myötä saaneensa uutta sisältöä elämäänsä ja sitä myötä tuntevansa olonsa yleisesti ottaen pirteämmäksi.\nPainonnosto on mielenkiintoinen ja Suomessakin melko suosittu laji, jolla on pidempi historia kuin moni uskoisikaan. Muinaisessa Egyptissä nimittäin oli tapana mitellä voimakkuudesta painoja nostamalla. Kansainvälisesti tunnettu laji siitä tuli kuitenkin vasta 1800-luvulla, josta todisteena se oli mukana myös kaikkien aikojen ensimmäisissä olympialaisissa Ateenassa vuonna 1896. Lajissa niittivät aluksi eniten menestystä Ranska, Saksa ja Itävalta. 1950-luvulla kehään astuivat Neuvostoliiton voimanpesät, jotka hallitsivat lajia suvereenisti monta vuosikymmentä. 1990-luvulla venäläisiä ryhtyivät haastamaan kiinalaiset, turkkilaiset, kreikkalaiset ja iranilaiset painonnostajat, joten lajissa on käyty valtataistelua jo monien vuosikymmenien ajan.\nPainonnosto on urheilulaji, jossa vaaditaan itsestään selvän voiman ohella myös nopeutta, koordinaatiota, tasapainoa, joustavuutta ja lisäksi myös huippuun hiottua teknistä osaamista. Moni pitää painonnostoa kaikista haastavimpana voimaharjoittelun muotona. Sitä ei pidä sekoittaa kuitenkaan hiukan hitaammin tehtävään voimanostoon, jonka nostomuotoja ovat maastaveto, penkkipunnerrus ja jalkakyykky, sillä liikkeiltään nopeammassa painonnostossa käytettäviä nostomuotoja ovat tempaus ja kahdesta vaihees ta koostuva työntö. Painonnosto auttaa myös harrastusmielessä lajista pitävää kasvattamaan voimia ja kiinteyttämään lihasmassaa. Riippuen painonnostotyylistä ja harjoitusohjelmasta, voi painonnostolla kasvattaa lihasten kokoa tai muokata lihaksista pidempiä ja kiinteämpiä. Oikeaoppinen tekniikka on todella tärkeässä osassa painonnostossa, sillä silloin ehkäistään mahdollisten nostosta ja painon kannattelusta tai pudottamisesta syntyvien loukkaantumisten syntyminen. Usein aloittelevan painonnostajan on syytä hankkia neuvoja oikeanlaiseen tekniikkaan noston osalta asiantuntevalta taholta.\nTempaus on monen mielestä todella näyttävä liike. Siinä levytanko painoineen nostetaan yhdellä liikkeellä pään yläpuolelle siten, että kädet osoittavat suorina ylöspäin painoa kannateltaessa. Tempaus on haastava liike, eikä sitä voida suositella aivan vasta-aloittelijoille, sillä siinä on etenkin painot mukaan otettuna hallittava oikea ajoitus ja säilytettävä tasapaino. Työntö puolestaan on hiukan helpompana pidetty kahden vaiheen liike, jossa painonnostaja nostaa ensin tangon maasta rintamuksensa tai vatsansa korkeudelle, jonka jälkeen nostaja kyykistyy tangon alle ja lopulta nostaa levytangon vielä itsestään ylöspäin pään yläpuolelle käsivarret suoristettuina. Erityisesti työntö on todella kokonaisvaltainen liike, sillä siinä käytetään lähes koko vartalon lihaksia aina päkiöistä sormenpäihin.\nPainonnosto lajina olympialaisissa »


Ministeri Berner ei sulje pois valtion tukea STT:lle – ”Kyse erillisestä tapauksesta, olen valmis perehtymään” | Demokraatti.fi\nMinisteri Berner ei sulje pois valtion tukea STT:lle – ”Kyse erillisestä tapauksesta, olen valmis perehtymään”\n29.9.2017 05:16 Päivitetty: 29.9.2017 05:55\nLiikenne- ja viestintäministeri Anne Berner pitää uutistoimiston olemassaoloa tärkeänä osana median moniarvoisuutta.\nSTT on taloudellisissa vaikeuksissa. Sen päätoimittaja Mika Pettersson on kehottanut Keskisuomalaisen haastatelussa jopa pohtimaan, mitä seuraisi siitä, jos maalla ei ole omaa kansallista uutistoimistoa.\nSTT:n jättivät hiljattain suomenruotsalaiset lehdet.\nAiemmin esimerkiksi Kauppalehti ja Helsingin Sanomat ovat olleet STT:n perusuutispalvelun asiakkaita, mutta eivät ole enää. Yleisradio on tällä hetkellä ainakin vuodenvaihteeseen saakka määräaikainen asiakas.\nEduskunnan oppositioryhmistä on tullut kannatusta STT:n suomenkielisen uutistoiminnan tukemiseen tarvittaessa. Asiasta on kertonut Uutissuomalainen.\nSDP:n eduskuntaryhmän puheenjohtaja Antti Lindtman on sanonut ryhmän olevan valmis hyväksymään mediatuen.\n– Pienellä kielialueella, jossa markkinat ovat väistämättä kapeat, tarvitaan myös julkisia toimia liiallisen keskittymisen ehkäisemiseksi, Lindtman sanoi Uutissuomalaiselle.\nKeskisuomalaisen päätoimittaja, STT:n hallituksen jäsen Pekka Mervola katsoo, että viiden miljoonan tasoinen vuosittainen tuki johtaisi siihen, että STT pystyisi laskemaan hintojaan ja osa asiakkaista palaisi. Summa vastaisi noin prosenttia Yle-veron tuotosta.\n”On tärkeä ymmärtää myös STT:n omistajien tahtotilaa.”\nLiikenne- ja viestintäministeri Anne Berner (kesk.) toteaa Demokraatille pitävänsä uutistoimiston olemassaoloa tärkeänä.\n– STT:n osalta kyse on erillisestä tapauksesta, johon olen valmis perehtymään ja arvioimaan sen perusteella mahdollisia yhteisiä toimia. Tässä yhteydessä on tärkeä ymmärtää myös STT:n omistajien tahtotilaa ja näkemystä uutistietotoimiston tulevaisuudesta, hän toteaa.\nHän ei sulje pois myöskään vaihtoehtoa, että valtio voisi tukea STT:tä.\n– Lähtökohtaisesti en sulje pois mitään ennen tarkempaa perehtymistä ja ymmärtämistä. Kuten totesin, tärkeää on myös ymmärtää, miten STT:n omistajat näkevät tietotoimiston tulevaisuuden, hän toistaa.\n– Olen käynyt media toimialan kanssa säännöllistä pyöreän pöydän keskustelua ja olemme pyrkineet katsomaan yhdessä toimialan liittyviä toimia kuten sääntelyn purkua, digi alv:ia ja esimerkiksi mediaselvityksen toimeksiantoa.\n”Uutistietotoimiston olemassaolo on tärkeä osa median moniarvoisuutta.”\nBerner toteaa, että Pohjoismaissa lehdistöä ja mediaa on perinteisesti tuettu varsin mittavilla summilla. Toisaalta hän sanoo, että on selvää, että riippumattoman median toiminta ei voi Yleisradiota lukuun ottamatta olla vain valtion rahoituksen varassa.\n– Liikenne- ja viestintäministeriö on tilannut neljältä yliopistolta selvityksen. Tätä hyödynnetään, kun valmistellaan mediapoliittista ohjelmaa, jonka osana arvioidaan myös sitä, millainen valtion tuki, rahallinen tai muussa muodossa tuleva, tuottaa parhaan lopputuloksen.\nMinisterin mukaan mediaselvityksen ensivaiheessa arvioidaan, toteutuuko kansalaisen mahdollisuus vaikuttaa demokratiassa, eli saako kansalainen riittävästi moniarvoista ja monipuolista tietoa osallistuakseen päätöksentekoon.\n– Toisessa vaiheessa on tarkoitus arvioida valtion roolia ja mahdollisia toimia. Selvitys valmistuu toukokuussa, jonka jälkeen voidaan arvioida toimia vuodelle aikaisintaan vuodelle 2019.\nBerner sanoo STT:n tilanteen olevan esimerkki media-alan rakenteiden murroksesta.\n– Uutistietotoimiston olemassaolo on tärkeä osa median moniarvoisuutta, hän jatkaa.\nEnnen yksi, nyt kaksi miljoonaa tarkolla.\nKaupallisen television uutis- ja ajankohtaistoiminnalle on luvassa ensi vuodesta enintään kahden miljoonan euron tuki, jos joku toimija siihen vain tarttuu.\nBerner ei innostu vertaamaan kaupallisen tv:n uutistoiminnan ja STT:n toiminnan tärkeyttä.\n– En halua lähteä tällaiseen vertailuun. Jokainen asia pitää tarkastella erikseen ja omista lähtökohdistaan.\nHiljattain kansanedustaja Harry Harkimon (kok.) vetämä työryhmä esitti kaupalliselle tv-uutistoiminnalle tukea. Alkuperäinen ehdotus oli kahdeksan miljoonaa euroa.\nTäksi vuodeksi tukea on ollut tarjolla miljoona euroa, mutta kukaan ei ole siihen tarttunut. Tuelle on verraten tiukat ehdot, jakelun pitää esimerkiksi kattaa koko väestö.\nKaupallisen median perinteiset ansaintamallit ovat murroksessa. Bernerin mukaan uutistuen tarkoituksena on parantaa pahimmassa murrosvaiheessa määräaikaisesti yhteiskuntaa hyödyttävän uutistoiminnan monimuotoisuutta tv:ssä.\nKuinka todennäköisenä pidätte, että kaupallisen tv-uutistoiminna tuki ny siihen liittyvine ehtoineen tulisi jonkun hyödyntämäksi?\n– Sen osoittaa aivan kohta käynnistyvä hakukierros, mutta käsitykseni on, että tuelle on tarvetta.\nOnko tuen hakijaksi muita mahdollisuuksia kuin MTV. Onko esimerkiksi uusia kiinnostuneita toimijoita ilmoittautunut?\n– Tukea voivat hakea kaikki toimijat, jotka täyttävät tuen myöntämisen ehdot esimerkiksi valtakunnallisesta lähetysten peitosta ja vammaisten tekstityspalvelusta. Joitakin tiedusteluja on tullut, mutta hakukierros osoittaa sen, missä määrin kiinnostusta on.\nOnko neuvotteluja asiasta käynnissä?\n– Ei ole. Tuen hakuaika käynnistyy vasta nyt, kun valtioneuvosto on hyväksynyt uutistukea koskevan asetuksen, ministeri Anne Berner vastaa.\nDemokraatti on STT:n asiakas.\nKello 8.55 kolmanteen kappaleeseen lisätty sana perusuutispalvelu.


Valmentaja Tarkkalan blogi: | Uutiset | Xracing.fi\nValmentaja Tarkkalan blogi:\n08.01.2019 - Yleistä alalta\nSuomen enduro-MM-joukkueen valmentaja Marko Tarkkala ja Eemil Helander Chilen varikolla.\nMarko Tarkkala kertoo blogissaan urheilijoiden valmennuksesta.\nHyvää uutta vuotta kaikille. Vuosi 2018 on saatu paketoitua ja on aika katsastaa, mitä kaikkea valmennustoimintaan kuului menneenä vuonna.\nYläkoululeiritys: Motocrossin yläkoululeirityksiä oli menneenä vuonna neljä kertaa. Määrä tulee pysymään ennallaan myös tänä vuonna. Leiri kesti menneenä vuonna viisi päivää kerrallaan ja tänä vuonna yhden leirikerran kesto nostetaan kuuteen päivään.\nTämä yläkoululeiritys on mielestäni erittäin hyvä leiri 7.-9. luokkalaisille motocross-kuskeille. Leirillä käydään todella kokonaisvaltaisesti läpi mitä ammattiurheilijan elämä käytännössä tarkoittaa. Leiri on tarkoitettu tavoitteellisesti urheiluun suuntautuneille nuorille. Leiriin kuuluu ajoharjoittelua, fysiikkaharjoittelua, elämänhallintataitojen opiskelua ym. Yhteistyöverkoston keskeisimpiä tehtäviä on huippu-urheilijoiden ja huipulle pyrkivien urheilijoiden valmennuksen tukeminen ja tehostaminen sekä urheilijoiden opiskelun tukeminen. Motocrossin yläkoululeirityksiä pidetään Vierumäellä. Toteutuksessa ovat mukana Suomen Urheiluopisto, Suomen Olympiakomitean virallinen urheilu- ja valmennuskeskus, Suomen Moottoriliitto sekä Haaga-Helia ammattikorkeakoulu, Vierumäen toimipiste.\nOn ollut todella hienoa nähdä, miten nuoret ovat leirityksien aikana kehittyneet kuljettajina, urheilijoina ja ihmisinä. Toivottavasti tämän kaltaisia mahdollisuuksia annetaan urheilijoille tulevaisuudessa enemmän. Motocrossin yläkoululeiritys on pyörinyt pari vuotta ja kuljettajia on löytynyt mukavasti mukaan. Olemme jo lisänneet omaa kapasiteettiamme, jotta voimme tulevaisuudessa ottaa enemmän osallistujia mukaan. Olisi ollut hienoa, jos tämänkaltaisia leirimahdollisuuksia olisi ollut minun nuoruudessani. Näin olisin tehnyt joitakin asioita hyvin eri tavalla eikä osaa asioista olisi tarvinnut opiskella niin sanotusti kantapään kautta. On hienoa olla mukana tällaisessa toiminnassa.\nAluevalmennukset: Aluevalmennukset pyörivät toukokuusta syyskuun puoleen väliin saakka. Valmennusta toteutettiin yksi tunti per kerta arki-iltaisin klo 17-20 välillä. Ohjattua harjoittelua oli mahdollista valita yksi-kaksi kertaa viikossa, eli mikä osallistujien aikatauluihin parhaiten kulloinkin sopi. Valmennusryhmistä löytyi jokaiselle enduro- ja motocross-kuljettajalle oman tasoinen ryhmä pienistä lapsista A-luokkaan asti. Menneenä vuonna mukana radoista olivat Vantaan moottorikerho, Espoon moottorikerho, Karkkilan moottorikerho, Orimattilan moottorikerho ja Sipoon moottorikerho. Ensi vuodelle saamme todennäköisesti pari uutta rataa mukaan aluevalmennuksiin.\nOlen vetänyt aluevalmennuksia vuodesta 2015 alkaen ja jokainen vuosi näistä on tullut paljon positiivista palautetta. Mielestäni tämä konsepti on ollut hyvä piristysruiske motocrossin ja enduron ajoharjoitteluvalmennuksiin. Tämä tarjoaa säännöllisen ja monipuolisen harjoittelumahdollisuuden edulliseen hintaan. Valmennuksissa on käynyt paljon harrastekuljettajia, mutta hieman minua on jäänyt ihmetyttämään miksi 65- ja 80-ryhmissä on ollut niin vähän porukkaa. Tämä on se ikä, jolloin olisi tärkeää opetella ajamisen perusasiat kunnolla ja lähteä tekemään asioita oikein. Kaipaan myös A-luokan kuljettajia enemmän mukaan aluevalmennuksiin, koska myös he tarvitsevat monipuolista ja säännöllistä valmentautumista. Nämä kuljettajat nimenomaan tarvitsevat valmennusta, jotta he pystyvät pärjäämään SM-, EM- ja MM-tasolla. Tänä vuonna on ajatuksena, että endurokuljettajien kanssa ajettaisiin enemmän myös enduromaastoissa. Suuri kiitos yllämainituille kerhoille, että olemme saaneet järjestää aluevalmennusta heidän radoillaan. Tämä on erittäin tärkeää työtä, jotta pystymme tarjoamaan kaikenikäisille ja -tasoisille kuljettajille valmennusta.\nSML Rider Academy: Tämä lähti pyörimään viime vuoden alusta kuntotestauksella ja kuljettajavalinnoilla. Valmennuksen tehtävänä on auttaa kehittämään urheilijan taitoja, fyysisiä ja psyykkisiä ominaisuuksia sekä asennoitumista harjoitteluun. Olemme painottaneet valmennuksessa sitä, että urheilijat oppisivat itse tietämään, mitä heidän kuuluu milloinkin tehdä eikä niin, että nämä sanellaan heille valmiiksi. Tämä SML Rider Academy on tarkoitettu EM- ja MM-tason kuljettajille tai tälle tasolle pyrkiville kuljettajille. Vuoden aikana on tapahtunut selkeä muutos urheilijoiden toiminnassa ammattiurheilijoina. Tästä on hyvä jatkaa tänä vuonna eteenpäin. Yritämme tukea ja antaa eväät maailman huipulle, mutta jokaisella urheilijalla on henkilökohtainen vastuu omasta harjoittelustaan ja tekemisestään. Jokaisella urheilijalla on oltava paloa, mikäli aikoo pyrkiä maailman huipulle ja tätä paloa mekään emme pysty kenellekään antamaan, vaan jokaisen olisi löydettävä tämä tekemisen palo itsensä sisältä. Tämä tekemisen palo vaikuttaa kaikkeen tekemiseen ja harjoitteluun. Tänä vuonna meillä tulee olemaan keskimäärin kerran kuussa ohjattua harjoittelua ja kouluttamista. Pyrimme kehittämään SML Rider Academyn toimintaa entistä paremmaksi.\nMiten suomalaiset pärjäsivät mielestäni kisa-areenoilla? Tänä vuonna tuli taas enduromestaruuksia EM- ja MM-tasoilla niin naisissa kuin miehissä mikä on hieno juttu, että näin pienestä maasta tulee hyviä kuljettajia. Motocrossissa meidän huippukuskimme kokivat loukkaantumisia ja sen myötä tavoitteet jäivät saavuttamatta. Road Racingin puolella on myös hyviä saavutuksia ja meillä on uusia nuoria lupaavia kuljettajia.\nMikä oli minun vuoteni kohokohta? Se, että saan tehdä yhteistyötä Suomen huippukuljettajien kanssa on se, mistä nautin. Koen tämän merkitykselliseksi ja tärkeäksi työksi.\nNyt lähden innolla kohti uutta vuotta. Alkuvuoden teemana on kerhovalmennuksen kehittäminen, koska näen ja koen, että meidän pitäisi saada ruohonjuuritason valmennus paremmalle tasolle, jotta voimme tulevaisuudessa saada huippukuljettajia. Monesti nuorena oikaistaan helposti perusasioissa ja nämä oikaisut tulevat sitten myöhemmin esiin. Näitä asioita on kuitenkin huomattavasti hankalampaa korjata vanhemmalla iällä kuin nuorena.


Kylmästä lämpimään: Uusi seikkailu?\nLähettänyt s klo 20.45\nKata 13. huhtikuuta 2016 klo 10.35\nJännittävää! Olen teidän puolesta innoissani, te osaatte kyllä tämän homman! Ja onpa kivaa toivottavasti päästä siivellä tutustumaan taas ihan uuteen paikkaan. Jään innolla odottelemaan kuinka asiat etenevät!\nSanni 14. huhtikuuta 2016 klo 18.13\nKuten Kata sanoi, jannittavaa, erityisesti mihin saatatte muuttaa!\nMeillakin on ollut vastaavanlaisia pohdintoja ilmassa, kun tuntuu, etta voisi olla aika vaihtaa duunia. Juuri tanaan juttelin yhdesta duunista, joka olisi juuri siella missa te asutte. Toisaalta, me lahdimme niista maisemista reilu 13 vuotta sitten eika paluu juuri noista syista jotka mainitsit erityisesti kiinnosta...


Koti Blogi Viisi faktaa kondomeista\nHyvä kondomi on sekä huomaamaton että tehokas raskauden ja seksitautien ehkäisyssä. Historiallisesti parhaan mahdollisen kondomin kehittämiseen on käytty paljon aikaa, vaivaa ja pitkälle vietyä kekseliäisyyttä. Seuraavassa on kerrottu kondomeista viisi vähemmän tunnettua faktaa.\n1. Kondomit esiintyvät jo luolamaalauksissa\nJoidenkin tutkijoiden mukaan kondomeja muistuttavia esineitä esiintyy jopa viisitoistatuhatta vuotta vanhoissa luolamaalauksissa. Maalauksista käy ilmi, että kondomia käytettiin seksin yhteydessä, mutta käytön pääasiallista syytä ei ole pystytty selvittämään. Muinaiselle kondomin käytölle on voinut olla kolme pääsyytä. Kondomit ovat voineet liittyä rituaaleihin, niillä on käytetty ehkäisyyn, tai niillä on pyritty ehkäisemään seksitauteja.\nOsta kondomeja edullisesti netistä!\n2. Kondomeja on myyty ennen reseptillä\nKondomit eivät ole tulleet yleisesti saataville ja hyväksytyiksi yhdessä yössä. Vuonna 1824 julkaistussa tekstissä kuvataan kondomin valmistusta lampaan umpisuolesta. Ohjeessa on yli kymmenen eri vaihetta, ja kondomin valmistaminen sen mukaan vaatii paljon aikaa ja vaivaa. Ei ole siis ihme, että siihen aikaan yhtä kondomia käytettiin useimmiten monta kertaa.\nSamoihin aikoihin Yhdysvalloista oli mahdollista ostaa kondomeja ainoastaan reseptillä. Lääkärit myönsivät kondomeja kuitenkin lähinnä miehille, jotta he voisivat suojata itseään seksitaudeilta käyttäessään prostituoitujen palveluita. Kondomeja ei myönnetty ollenkaan naisille raskauden ehkäisyyn tai minkään muuhunkaan tarkoitukseen.\n3. Vanhin löydetty kondomi\nVanhimmat jäänteet kondomista on löydetty Englannista, ja ne on ajoittettu 1600-luvulle. Kyseinen kondomi on tehty eläimen suolesta. Kondomeja käytettiin Englannin sisällissodan aikaan seksitautien leviämisen ehkäisyyn.\nKondomien jakaminen Yhdysvaltain sotilaille seksitautien ehkäisyyn ei ole ollut historiallisesti yleinen käytäntö. Ensimmäisen maailmansodan aikaan kondomien käyttöä ei suositeltu. Silloin ajateltiin, että jos oli harrasti seksiä sota-aikana, ansaitsi saada seksitaudin. Ei ole yhtään yllättävää, että moni ensimmäisen maailmansodan veteraani toi seksitauteja kotiin tuliaisena.\nToiseen maailmansotaan mennessä suhtautuminen kondomeihin oli muuttunut. Sotilaille näytettiin jopa seksivalistuselokuvia ja heitä kannustettiin kondomin käyttöön.\n4. Kondomeja on myyty automaateissa vuodesta 1928\nKondomeja on myyty automaateissa jo yli kahdeksankymmentä vuotta. Saksalainen Fromm's valmisti sekä ensimmäiset kondomit massatuotantoon että myi kondomeja ensimmäisenä automaateissa. He käyttivät myös oletattavasti luvattomasti Mikki Hiirtä kondomiensa mainostamiseen.\nKondomiautomaatitkin ovat aiheuttaneet ajoittain ristiriitoja. Yhdysvalloissa kondomiautomaattien ilmestyminen lukioihin aiheutti voimakkaan vastareaktion. Automaattien vastustajien mielestä kondomien näkeminen automaatissa kannustaa seksin harrastamiseen. Tämä on ollut etenkin pidättäytymistä kannattavien konservatiivisten ja uskonnollisten yhteisöjen kanta.\n5. Kehitteillä on näkymätön kondomi\nKandassa on kehitetty ja testattu kliinisesti näkymätöntä kondomia. Tässä tapauksessa näkymättömyys tarkoittaa geeliä, joka kovettuu lämmön vaikutuksesta. Näkymätön kondomi ei ole kuitenkaan vielä saanut viranomaisten hyväksyntää.\nLue kondomien historiasta lisää lyhyesti suomeksi tai laajemmin englanniksi Wikipediasta.\nEdellinen artikkeliNäin löydät seksiseuraa\nSeuraava artikkeliVinkkejä yhden illan juttuihin


Mobiilisovellusten käytettävyys - Tapaustutkimuksena Nettiauto ja AutoScout24 - Osuva\nErilaisten mobiilisovellusten määrä on kasvanut valtavasti viime vuosien aikana. Mobiilisovellusten määrän lisääntyessä kasvaa myös tarve tutkia mobiilisovellusten käytettävyyteen vaikuttavia asioita. Esimerkiksi erilaisia kaupallisia sovelluksia on mobiililaitteille tarjolla suuri määrä, minkä johdosta hyvän käytettävyyden sovellukset voivat tarjota kilpailuetua yrityksille laadukkaan käyttäjäkokemuksensa ansiosta.\nTutkielman tavoitteena on löytää yleisellä tasolla asioita, jotka vaikuttavat negatiivisesti tai positiivisesti mobiilisovellusten käytettävyyteen ja käyttäjäkokemukseen. Tutkimuksen kohteina ovat kahden vaihtoautojen myynti-ilmoituksiin keskittyneen yrityksen mobiilisovellukset. Toinen on kotimaisen Nettiauton sovellus ja toinen on Keski-Euroopassa toimivan AutoScout24:n sovellus.\nVarsinainen tutkimustyö suoritetaan kolmella eri tavalla. Ensin suoritetaan mobiilisovellusten heuristinen arviointi. Seuraavaksi on vuorossa testihenkilöiden avulla suoritettava käytettävyystesti, jossa tehdään käytettävyyden tasoa mittaavia testitehtäviä. Lopuksi tietoa käytettävyydestä kerätään vielä testihenkilöille osoitetulla kyselylomakkeella.\nTutkimuksessa löydettiin muutamia yleisiä perustoimintoja sisältävistä mobiilikäyttöliittymistä erilaisia ominaisuuksia, jotka selkeästi paransivat tai heikensivät käyttökokemusta. Vakaviin käytettävyysongelmiin ei tutkimuksessa törmätty. Tutkimustulosten perusteella mobiilisovellusten käyttöliittymien suunnittelussa kannattaa hyödyntää muutamia toimivia perussääntöjä, jos halutaan optimoida käyttäjäkokemusta.


Kaikki blogit puheenaiheesta Vantaan kaupunki — AriPesonen1\nKaikki blogit puheenaiheesta Vantaan kaupunki\n30.8.2017 19:18 Mika Niikko\nVantaan virkamiesten vaiettu valta\n13.3.2017 16:13 Otso Kivimäki\nKun maassamme on eduskuntavaalit, niin suurimman puolueen, eli voittajan puheenjohtaja muodostaa hallituksen. Uusi hallitus aloittaa työnsä puhtaalta pöydältä luoden uuden hallitusohjelman, jota lähdetään ministereiden johdolla toteuttamaan.\nKunnallisvaaleissa asian luulisi menevän jokseenkin samalla tavalla, koska vain näin voidaan todeta paikallisdemokratian olemassaolo.\n13.3.2017 11:04 Otso Kivimäki\nToteutuuko yhdenvertaisuus avustuspäätöksissä?\n25.1.2015 21:20 Anssi Aura\nViime viikkoina olemme saaneet lukea lehtien palstoilta useista hylätyistä avustushakemuksista. Hylkäyspäätökset ovat olleet ikäviä ja erityisen kiusallisia niin valmisteleville virkamiehille, lautakunnan jäsenille kuin yhteisöjä edustaneille toiminnanjohtajille.\nVastaavia hylkäyspäätöksiä on tehty aikaisemminkin, ja ainakin Vantaalla linja on ollut vastaavanlaisissa päätöksissä selkeä. Myöhästyneitä hakemuksia ei ole käsitelty, ja näin ollen avustus on jäänyt myöntämättä, vaikka haettu avustushakemus sääntöjen puitteissa olisikin ollut myöntämiskelpoinen.


Kirjoittaja: Sijoittaja.fi | 01.03.2022\nAiheet: eToro, sosiaalinen sijoittaminen, kulut\neTorossa on myös meidän rakentamat kansainväliset sijoitussalkut kopioitavissa helposti. Salkut ovat pitkäntähtäimen sijoitussalkkuja ja suunniteltu erityisesti suomalaiselle sijoittajalle, joka haluaa kansainvälistä hajautusta sijoittamalla parhaisiin osakkeisiin. Katso tästä ohje miten löydät salkut eTorosta.\neToron kulut ovat herättäneet paljon keskustelua\neToro on todella kustannustahokas, koska kansainvälisiä osakkeita voi ostaa nollakuluilla.\nSijoittaja.fi:n käyttäjille säästöä kuluissa\nSijoittaja.fi on neuvotellut käyttäjilleen edut, jotka näkyvät alla olevassa taulukossa. Sijoittaja.fi:n käyttäjille eToron kulut ovat muita käyttäjiä alhaisemmat. Ne saa käyttöön, kun rekisteröityy alla olevan linkin kautta. Huom! Etu tilitetään kuukausittain.\neToro ansaitsee yllä olevilla kuluilla sekä CFD-kaupankäynnistä saatavilla palkkiolla. Tästä voit tarkistaa, mitkä osakkeet ovat aitoja ja mitkä CFD:eita eToron palvelussa. Sijoittaja.fi kuluu eToron partner-ohjelmaan, josta voi lukea lisää täältä.\nTutkimme omien salkkujemme kulut\nTarkastimme toteutuneet kustannukset kolmelle salkullemme: Disruptiiviset teknologiaosakkeet (sisälsi ostohetkellä 30 osaketta), Globaalit matalariskisiset laatuosakkeet (sisälsi ostohetkellä 30 osaketta) ja ETF-salkku (neljä ETF-rahastoa).\nLue tästä laajempi kirjoitus eToron kuluista.\nLiity mukaan keskusteluun kansainvälisestä sijoittamisesta!\nLoimme kaikille aiheesta kiinnostuneille avoimen keskustelufoorumin. Liity mukaan Kansainvälinen sijoittaminen Facebook-ryhmäämme.\nVoit käydä kauppaa osakkeiden ja ETF:ien lisäksi myös monissa muissa omaisuusluokissa


Arvio: Rakkaus 2.0 – Keski-Suomen Sarjakuvaseuran vuosijulkaisu 2018 – Hyllyy\n23.3.2018 25.1.2022 ~ hyllyy\nHyllyyllä on todistettavasti ainakin kaksi lukijaa, sillä kahden ihmisen kanssa juttelen teksteistä säännöllisen epäsäännöllisesti. Toinen on isäni, ja toinen on keskisuomalainen sarjakuvantekijä ja harrastaja Avi Heikkinen. Ylävitoset molemmille hei! Heikkinen (taiteilijanimeltä ilmeisesti vain Avi) on myös Keski-Suomen Sarjakuvaseura KESSin aktiiveja, ja tätä kautta puheeksi tulikin joskus seuran vuosijulkaisu. Pari klikkiä myöhemmin Rakkaus 2.0 odottikin sähköpostissa lukemista ja tuomiota. Virallisesti Tampere Kuplii -festivaaleilla julkaistava teos sisältää lyhyitä sarjakuvia kuudelta keskisuomalaiselta tekijältä. Avin lisäksi mukana ovat Juho Hautala, Antti Arvola, Ville Rautiainen, Juuso Laasonen ja Ella-Leena Anttila. Vuosijulkaisuilla on aina jokin teema, ja Rakkaus 2.0:n kohdalla nimikin paljastaa, että tarinoissa risteilevät scifi ja ihmissuhteet. Rakkaus 2.0 on antaumuksella kasattu harrastajaprojekti, jossa taso vaihtelee runsaasti, mutta sydämellisyys ja sympaattisuus pitävät julkaisun pään vedenpinnan yläpuolella.\nKaikkein valmiimman oloinen sarjakuvantekijä KESSin kööristä on Avi. Kahdessa kirjaan tekemässään tarinassa ilmi tulevat monipuolisen ja huolitellun kuvituskyvyn lisäksi myös ovelat tarinaideat, jotka yhdistelevät arkista poikkeukselliseen tuoreilla tavoilla. Sekä Instafeelin että Syöksykierteen premissit ja henkilöhahmot ovat mielenkiintoiset. Ensimmäisessä ihmisten arkea hallitsee sosiaalinen media, jolla voi antaa toisten tunnettaviksi omia tunteitaan, ja toisessa amatöörielokuvantekijä saa käsiinsä menneisyyttä tallentavan applikaation. Jotenkin Avin kerronta ja dialogi tuovat mieleen JP Ahosen, vaikka aiheet ovatkin eri galakseista ja Avi vaihtaa tyyliään kahden tarinan välillä radikaalisti. JP Ahos-yhteyteen liittyy näiden tarinoiden suurin puute, sillä puhekielinen ahosmainen dialogi on vaikea pala. Näissä teksteissä se tuntuu väkinäiseltä, mutta en osaa sanoa miksi. Aku Ankan parissa kasvaneen on vain todella vaikea joskus sulattaa ”luonnollisuutta” tavoittelevaa dialogia, joka ei sitten tunnukaan luonnolliselta. Lisäksi tarinoiden lopetukset jäävät roikkumaan ilmaan epätyydyttävästi. Avoimet loput ovat valinta sinänsä, ja niissä ei ole mitään vikaa, mutta Avilla ruudut ikään kuin lakkaavat vain jatkumasta. Kun molempia tarinoita leimaa vielä kyynisen filosofinen pohjavire, on kummallista vain lopettaa pohdinta ikään kuin kesken. Lyhyissä tarinoissa nämä ovat kuitenkin pieniä valituksen aiheita, ja maistiaisten perusteella Avin tekeillä olevaa pidempää teosta kelpaa odotella.\nJuho Hautala: What a Wonderful Distant Planet\nJuho Hautalan What a Wonderful Distant Planet on käsikirjoitukseltaan edellämainittujen tarinoiden kanssa samanhenkinen sikäli, että sen pääpointti on kaikesta tieteisfiktiosta huolimatta arkisissa ihmisissä ja heidän heikkouksissaan. Avaruusmatkailulle omistautuneen perheenisän maailmassa kaikki muu on toissijaista omien seikkailujen edessä. Kliseisen kyyninen tarina on ehjä ja johdonmukainen, ja siksi kannattelee mittansa, vaikka taide haparoikin jonkin verran. Englanninkielisessä nimessä ei tosin ole mitään järkeä. Antti Arvolan Sydämet metallin varjossa on kokoelman raakilein tarina. Se on kertomus pariskunnasta, joka kohtaa robottien ja ihmisten välisessä sodassa epätoivon hetkellä. Tarinassa häiritsevintä on sen kerrontatapa, jossa kaksi ihmistä jostain syystä kertaavat toisilleen juurta jaksain tapahtumia, joissa molemmat olivat paikalla. Kömpelöhkö eksplikointi tökkää silmään sen verran lujaa, että keskittyminen itse tarinaan muuttuu työlääksi. Mikäli hahmojen muisteloista olisi käynyt ilmi esimerkiksi eri tulkintoja ja näkökulmia, ratkaisu olisi voinut olla perusteltu, mutta tällaisenaan sillä ei oikein ole pointtia.\nAntti Arvola: Sydämet metallin varjossa\nVille Rautiainen: Kyborgin sydän\nVille Rautiaisen mangavaikutteinen Kyborgin sydän on lyhyt kertomus rakkaudesta ihmisen ja kyborgin välillä. Sekin kärsii hieman pakotetusta kerrontatavasta, jossa hahmot selittävät tekojaan, tunteitaan ja luonnettaan toisilleen jatkuvasti. Klassinen ”show, don’t tell” -ohje olisi voinut tehdä tarinasta mukaansatempaavamman. Nykyisellään Kyborgin sydämestä ei jää mieleen ihan kauheasti, vaikka tekijän rakkaus valitsemaansa tyylilajia kohtaan käy tekemisestä ilmi. Kokoelman toinen hiotumpi tekijä tuntuu olevan Juuso Laasonen, jonka Aamukiimaa Orionin renkailla on visuaalisesti kirjan mieleenjäävimpiä tarinoita. Lyhyen muistelukertomuksen juoni on sekoitus Matrixia ja Alienia höystettynä yllättävän graafiseksi äityvällä seksillä. Alkuun tarina tuntuu epämukavan tekemällä tehdyltä, mutta vähitellen sen röyhkeys voittaa puolelleen. Jos kertomuksen nimikin on Aamukiimaa, niin tekijä ei ole tullut piilottelemaan kynttiläänsä vakan alla, vaan tässä tehdään juuri sitä mitä halutaankin. Juonellisesti kertomus ei ehkä huimaa päätä, mutta Laasosen jäljestä huokuu päämäärätietoisuus, jota on arvostettava.\nJuuso Laasonen: Aamukiimaa Orionin renkailla\nKirjan päättää sympaattinen ja originelli Ella-Leena Anttilan Peltohiiret. Alkuun tarina tuntuu viehättävältä, mutta senkin yleissävy muuttuu lopulta melkoisen synkäksi. Sympaattisen tarinasta tekee sen kirjan muusta materiaalista eroava aihevalinta kauniin taiteen kanssa, vaikka juoni muistuttaakin jonkinlaista kyberpunk-versiota Kaukametsän pakolaisista. Peltohiiret tuntuu siltä, että se on laadittu ilman paineita tai erityistä näytön tarvetta, ja tämä rentous tuntuu myös lukiessa. Tietysti minulla ei ole mitään tietoa siitä, onko asia oikeasti näin, mutta ei tunnelman välittyminen sarjista ainakaan heikennä.\nElla-Leena Anttila: Peltohiiret\nAlussa sanoin, että Rakkaus 2.0 on sydämellinen kokoelma. Sitä se on juuri siksi, että tekijöiden kokemus ja taso vaihtelee näinkin paljon. Kirja levittää sarjakuvan ja itseilmaisun ilosanomaa onnistuneesti. Mikäli kaikki tekijät olisivat kovin harjaantuneita, tulisi kirjasta herkästi vain taitonäytös, ja sellaisen on usein vaikea voittaa lukijaa puolelleen. Vaikka osa tarinoista onkin lähinnä kehitysaihioita, arvostan silti jokaista panoksensa kirjaan antanutta. Sarjakuva on erittäin demokraattinen taidemuoto, jossa jokainen ääni saadaan kuuluviin, ja siitä Rakkaus 2.0 on hyvä esimerkki. Julkaisun hankkiminen on erinomainen tapa tukea ruohonjuuritason genresarjakuvaa, jonka olemassaolo Suomen kaltaisessa piskuisessa maassa on erittäin hieno juttu.\nRakkaus 2.0 – Keski-Suomen Sarjakuvaseuran vuosijulkaisu 2018\nAvi, Juho Hautala, Antti Arvola, Ville Rautiainen, Juuso Laasonen ja Ella-Leena Anttila, käsikirjoitus ja kuvitus\nHinta Suomessa 15 €, tilaukset Keski-Suomen Sarjakuvaseuralta\nKategoriassa Arviot\t61-70/100AntologiaAntti ArvolaArvosteluArvostelukappaleAviElla-Leena AnttilahyllyyJuho HautalaJuuso LaasonenKeski-Suomen SarjakuvaseuraKokoelmaKotimainenOmakustanneScifiSuomenkielinenVille Rautiainen\n‹ PreviousArvio: Berliini 1 & 2 – Kivikaupunki / Savuinen kaupunki\nNext ›Arvio: Judge Dredd – The Complete Brian Bolland\n4 vastausta artikkeliin “Arvio: Rakkaus 2.0 – Keski-Suomen Sarjakuvaseuran vuosijulkaisu 2018”\nPäivitysilmoitus: Arvio: Otus – Keski-Suomen Sarjakuvaseuran vuosijulkaisu 2019 – Hyllyy\nPäivitysilmoitus: Arvio: Tila – Keski-Suomen Sarjakuvaseuran vuosijulkaisu 2020 – Hyllyy


Keskiviikon joogat syksy 2020 – Alakoulu – Tapanilan kylätila\nKeskiviikon joogat syksy 2020\nKeskiviikon joogien aikataulut\nFlowjooga klo 17:30 TÄYNNÄ\nNuorten jooga klo 17:30\nDynaaminen flowjooga klo 18:40\nDynaaminen jooga klo 18:40\nLempeä jooga klo 19:45 TÄYNNÄ\nKylätilan Flowjooga TÄYNNÄ\nke klo 17.30-18.30, keskiluokka\nFlowjoogatunnilla yhdistetään dynaamisen joogan ja lempeän joogan harjoituksia. Flowjoogassa liikutaan asanasta toiseen hengityksen saattelemana. Jokainen tunti on hieman erilainen ja pitää sisällään dynaamisia ja rauhallisempia osioita. Sisäinen harjoitus on osa tuntia: erilaisia teemoja tutkitaan eteenpäin virtaavan harjoituksen kulussa. Osallistuminen ei edellytä aiempaa kokemusta.\nMukaan tarvitset mukavat treenivaatteet, oman joogamaton sekä vesipullon. Opettaja: Kaisa Kuurne\nRyhmään mahtuu yhteensä kymmenen joogaajaa. Osallistumismaksu on syksyllä 140 euroa ja kertoja on 14. Kesto on noin 60 min. Keskiviikkoisin ryhmät kokoontuvat 2.9.-9.12.2020. Syyslomaviikolla (vk 42) ei ole tunteja.\nILMOITTAUTMISLOMAKE: KURSSI ON TÄYNNÄ\nNuorten jooga (noin 12-18 vuotiaille)\nke klo 17.30-18.30, juhlaluokka\nNuorten joogatunnilla tutustutaan joogaan ja eri joogatyyleihin teemojen mukaisesti. Tunnilla kehitetään keskivartalon hallintaa, tukilihaksistoa ja liikkuvuutta rennossa ilmapiirissä, johon kaikki ovat tervetulleita. Nuorten joogassa opitaan joogan perusteita ja annetaan kehon liikkua vaivattomasti sekä tehdään virtaavaa harjoitusta, jossa välillä rauhoitutaan ja välillä hikoillaan. Kaikki liikkeet toteutetaan oman kehon rajoja kunnioittaen, samalla jatkuvasti kuin huomaamatta harjoituksessa kehittyen.\nMukaan tarvitset mukavat treenivaatteet, oman joogamaton sekä vesipullon. Tunnin alussa siirrämme yhdessä juhlaluokan kalusteet sivuun. Opettaja: Kaisa Paatero\nke klo 18.40-19.40, keskiluokka\nDynaamisella flowjoogatunnilla syvennytään joogan virtaavaan liikkeeseen, jossa asanat seuraavat toisiaan hengityksen kuljettamina. Voimakasta harjoitusta kannattelevat joogan hengitystekniikka ja mielen keskittäminen. Harjoituksen aikana työstetään aina myös mieltä ja tarkastellaan joogisesti erilaisia elämän teemoja läsnäolosta, iloon, hyväksyntään ja takertumattomuuteen. Mukaan ovat tervetulleita niin kokeneet kuin aloittelevat harjoittajat, jotka kaipaavat voimakkaampaa harjoitusta.\nMukaan tarvitset mukavat treenivaatteet, oman joogamaton sekä vesipullon.Opettaja: Kaisa Kuurne\nJokainen tunti alkaa ja päättyy lyhyeen meditaatio- tai hengitysharjoitukseen, jolla syvennämme koko kehon tietoisuutta.\nTervetuloa nauttimaan omasta ajasta ja tehokkaasta (mutta kuitenkin lempeästä) harjoituksesta. Mukaan tarvitset mukavat treenivaatteet, vesipullon, oman joogamaton sekä halutessasi joogatiilen. Opettaja: Kaisa Paatero\nLempeä jooga TÄYNNÄ\nke klo 19.45-20.45, keskiluokka\nLempeä jooga keskittyy hyvää tekevään rauhalliseen liikkeeseen ja hermostoa palauttavaan harjoitukseen, jossa stressi laantuu ja mieli tyyntyy. Asanat ja hengitys yhdistyvät levollisella tavalla, joka auttaa pysähtymään oman itsen äärelle. Tunti pitää sisällään joogaterapeuttisia näkökulmia, kuten keholle hyviä ja terveellisiä asentoja ja liikeratoja, kehotietoisuutta kehittäviä harjoituksia, rentouttavaa hengitystä ja äänenkäyttöä sekä lyhyitä meditaatioita. Tunnelma on salliva ja lempeä. Tunti sopii kaikille.


ReettaNoomiElina: HILIPATI HIPPA\nViikon olemme saaneet paukutella kunnon pakkasissa. Luonto on ollut ja on yhä todella upea. Voi kuinka minä jaksan ihailla kaikkia sinisen sävyjä, valon leikkiä, timanttikuuraa puiden oksilla, taivaan väriloistoa, talviaurinkoa. Aurinko on paistanut kuin keväällä konsanaan, siis antanut hohtaville hangille jälleen uusia vivahteita ja sieluun toivon. Valon. Ainakin minä olen niin noista valonpisaroista kiksejä saava ihminen, edes muutama pisara silloin tällöin, saa ihmeitä aikaan.\nLaiska kun olen, en minä pahemmin ulkoillut ole, silleen asiasta tehden olemalla ole. Mutta jouluhuuman jäljiltä ikkunat ovat vielä sen verran kirkkaat, että kykenen fiilistelemään ikkunoistakin. Ja olenhan tuota autonratistakin silmäillyt. Imen vaikutteita tuolleen puolihuolimattomasti ja ohimennen, kaiken muun touhotuksen lomassa. Pasi ja tytöt ovat saaneet aikaiseksi pihalle jälleen lumihotellin, viikko sitten suvikelillä se eteni hurjaa vauhtia.\nViikonlopuksi olemme suunnitelleet isohkoa maalausprojektia, jonka aikataulutamme itse. Tuplat aloittivat hirsipuun pelaamisen, Fanny on sulkapallotreeneissä ja Tepukka nukkuu, joten ei vielä kiirettä. Reetta nousi jälleen todella hyvän yön jäljiltä, nauraen tuli viereen ja pussailemaan. Sain nousta myös valmiille aamukahville, luksusta. Illalla Tessa oli rippikoulumerkkejä keräämässä nuortenillassa, muut paistoivat takassa vaahtokarkkeja ja tanssivat. Salaa kuvasinkin, hauskoja liikkeitä ;-) ja rytmitajua löytyy.\nOmia kierroksiani olen tietoisesti laskenut nyt tammikuussa, sillä loppuvuodesta ei ole pahemmin tervejärkisiä havaintoja, kun revittiin joka suuntaan. Monestakin syystä. Ei siinä, hyvä oli kun loppuvuoden rutistuksesta kaikkine lieveilmiöineen selvittiin, mutta olihan se jopa päätöntä menemistä. Mutta pakko oli. Omaksi ja tasan muidenkin parhaaksi olen siis vauhtia hillinnyt, ottanut aikalisän. Luen paljon, harrastan passelisti, mutta pyrin myös asettumaan aloilleni. Tutustamaan tämän hetkiseen itseeni ja analysoimaan elämääni ja elämäämme. Tajuamaan, moniakin asioita. "Peili" on siis ollut kovalla käytöllä, kun olen yrittänyt itseeni tutustua ja löytää jotain... Vaikka jotain tuttua, jostakin. Samalla mietin myös kuinka tämä blogini rakenne ja tekstien sisältö ovat muuttuneet, yhä enemmän minun omiksi ajatuksikseni, joita teille tyrkytän. Onko se hyvä vaiko eikö? Mutta tavallaan reilun neljän vuoden aikana symbioosi Reetan tarinan kanssa on entisestään syventynyt, käy niin tiiviissä kimpassa keskenään. Ei ole vain Reetan tarina ja sitten muu elämä siinä sivussa, vaan kaikki määrittelee kaikkea. Niistä on muodostunut iso pallo, joka on kuin suvilumesta pyöritetty lumipallo, johon jää kiinni kaikki muutkin pihan tavarat ja ruohotupsut. Välillä sitä palloa on pyöritetty aika vähistä tarvikkeista ja lähinnä mielikuvituksen voimalla, mutta pallo on ja pysyy, kasvaa ja muuttuu. Olen myös saanut kommenttia, että ajatukseni ovat mielenkiintoisia. No joo varmasti ovat, toisaalta haluaisin tietää tarkemmin, mitä tuon kommentin takaa löytyy. Kuinka minua tulkitaan? Mitä mielenkiintoisuudella tarkoitetaan? Aika laaja käsite! Samalla kykenen havaitsemaan, että olen yhä enemmän sinut näiden asioiden kanssa, kynnys kirjoittaa vaikeistakin tuntemuksista on alentunut. Mikä varmasti säikäyttää monet, sillä eihän nyt kuulu julkisesti vaikka pelkoa kuvailla, pahuutta kirjoittaa, sehän saattaa satuttaa lukijaa... Mutta nämä kaikki asiat ovat vain niin tiukassa nippurissa, tiiviissä pallossa keskenään.\nSamoin itku, jota turskauttelen vaikka kauppareissuilla. Lähinnä olen itkenyt isää, kun asiaa on käsitelty. Muistoja muisteltu, tarinoihin palattu. Saamme yhä hautajaisista kiitosta ja lämpimiä kommentteja, isän näköiset juhlat. Moni on pahoitellut kun itkuun pärskähdän, kun ovat sohaisseet arkaan paikkaan, mutta ei se minua haittaa se kuuluu tämän hetken elämäämme. Itku kuulemma puhdistaa! Vaikka itku valuu silmistä, kykenen puhumaan käsittääkseni järkevästi, ajamaan autoa, tekemään ostoksia, ostamaan tiskiltä 600 g kylmäsavustettua lohta, hoitamaan asioita, olemaan kassajonossa... Annan valua, jos on valuakseen. Tavallaan, jos mökittyisin siitä syystä, että en voi itkuani näyttää julkisesti niin silloinhan saisin mökittyä urakalla. Kun ei se itku anna aikatauluja milloin päättää virrata. Muistan jossakin vaiheessa Reetan sairauden alkuaikoina, kun itku virtasi jatkuvasti. Menin sitten Kelalle, pankkiin, verotoimistoon ja hoidin pakollisia asioita, ei se paikkaa tai aikaa katsonut. Kerroin vain, että se (itku) on ollut päällä eilisestä saakka, ei kannata välittää, kun tarvitsen uuden verokortin tai kilon keittolihaa.\nViimeksi kirjoitin, kuinka isän kuolemasta ei ollut mennyt virallinen tieto mihinkään. Sain yhdet ohjeet ja käskyn toimia, no eihän se ihan niin mene. Ei omaisten kuulu Kelan tiskille mennä eikä mihinkään muuhunkaan instanssin selittämään itse, että poistakaapa tämä ja tämä henkilö järjestelmästä... Soitin siis muutaman puhelun, lopulta, muutaman päivän selvittelyjen jälkeen, isämme kirjattiin oikeasti kuolleeksi. Korneinta oli, että maistraatista pyydettiin minua soittamaan sinne missä isä kuoli ja pyytämään, että kirjaisivat isän poistuneeksi... En suostunut, sillä minulla on kauhea esto päällä koko teho-osastoa kohtaan, on myös kohtuutonta laittaa omainen soittamaan kahden kuukauden jälkeen ja pyytämään moista. Selittämään ja kertomaan. "Laittakaapa rasti ja päivämäärä." Kansaneläkkeen lakkauttivat onneksi minun pyynnöstäni, sillä se juoksi pari kuukautta yhä. Mutta nyt tämäkin asia on saatu ajan tasalle, joskin mutkien kautta ja viiveellä. Toki minähän sotkin moniakin asioita jatkuvasti ja ihan oma-aloitteisesti, myönnän, mutta sain yhdeltä virkailijalta kuulla, ettei moista ole koskaan tapahtunut hänen aikanaan. Olen myös lakipuolen ihmiseltä saanut pahoittelut, samoin maistraatista, koska nämä eivät todellakaan kuuluu omaisten hoidettaviin asioihin. Sitähän minäkin, mutta nyt se on lopultakin virallista. Toisaalta olen lohduttautunut sillä, että isällä oli eläissäänkin tapana tehdä asioita omalla laillaan ja muutaman kommervenkin kautta... Oli meillä hieno isä... Niisk.\nReetan osastolla käyntiä siirsimme parilla päivällä, aikaistimme. Menemme jo maanantaina, sillä silloin tuli Ouluun muutakin käyntiä. Suostuivat, kun soitin, tai ainakaan kieltävää puhelua ei ole tullut. Reetta oli jo opettajallekin ehtinyt itse ilmoittaa muutoksesta. Toki minäkin sen kerron, mutta neiti hoitaa ihan omatoimisesti näitä asioita. Viime viikon kortisonikuuri meni edellisten tapaan. Posket punoittivat oikein kunnolla, useamman päivän. Satuin samaan kylään yhden syöpähoitoja saavan miehen kanssa. Kysäisin kortisonin haittavaikutuksista hänellä. Ilman, että alustin Reetan faktoilla. Tämä mies sanoi saaneensa pari päivää aikaisemmin sytostaatin kanssa kortisonia, ja posket punoittaa vieläkin! Sieltä se vahvistus tuli heti, sitä se lehahtelu ja puna on Reetallakin. Samoin herkkyys, kuulemma silmät kostuu tuon tuostakin, milloin mistäkin. Samoin sain kuulla toiselta henkilöltä, että hänellä kortisoni aiheutti ylikierroksia, oli todella vaikea keskittyä mihinkään. Oli saavutus saada yksikin sivu kirjasta luettua, kun olo oli niin levoton. Nämä asiat siis aikuisten kertomansa tukevat tasan Reetan tuntemuksia ja oireita, joten luulen jälleen ymmärtäväni asteen verran syvemmin neidin mielenliikkuja. Nyt käytettävät mielialaan vaikuttavat lääkkeet ovat onneksi tasanneet hurjimpia syöksyjä. Eli jälleen on sen suhteen löytynyt jokin "tasapaino".\nMenin pitkästä aikaa omaishoitajien vesijumppaan. Oli ihanaa huomata olevansa kaivattu. Sain myös todella märän halauksen yhdeltä papalta altaassa, sain sen intopiukkana Pasille heti hehkuttaa. Minulle annettiin palautetta jälleen siitä telkkariohjelmasta jossa olimme. Kuulemma itkien ja kädet ristissä sitä on katsottu, jopa vertaistukiryhmissä asiaa on avattu. Liikuttavaa, sillä sekin tuntuu jo niin äärettömän kaukaiselta asialta. Myös tanssipaikoilla olen saanut palautetta, lähinnä miehiltä, sillä harrastan parsitanssia lähinnä miesten kanssa. Kyllä viimeksi kolme naistakin asiasta mainitsi. Se koskettaa ja tuntuu hyvältä, jos asia ja aihepiiri on syöpynyt ihmisten tajuntaan. Sillä mehän emme todellakaan ole ainoita ja monta kertaa tuntuu, että meillä on asiat yhä suhteellisen hyvin, kun vertaa muihin tarinoihin tai sairauksiin. Tärkeää on siis antaa kasvot ja ihmiset tarinan takaa, se kolahtaa ihmisiin syvemmälle kuin pelkät tilastot tai ulkopuolisten kertomukset. Samalla oma naama kyllä kuluu, entisestään... Joka asialla on monta puolta, jälleen.\nSamalla uintikerralla törmäsin mummujen väitteeseen ja luuloon siitä, että olen ahkera tai aikaansaava ihminen. Siis kuinka paljon minä huijaankaan ihmisiä? Sillä tunnen todellakin olevani laiska ja lapamato, turhake, joka käy kierroksilla ilmanaikaisista asioista ja touhottaa tyhjää. Miksi minä näin koen yhä oman minuuteni? Miksi tunnen yhä syyllisyyttä olemassaolostani, vaikka hoidan tämän savotan parhaaksi näkemälläni tavalla ja pakosta? Milloin kykenisin hyväksymään tämän osaksi minua ja olemaan syyllistämättä itseäni? Onhan tuo nähty, että maailma ja yhteiskunta on pyörinyt ilman minunkin sohimistani. Joskin sehän on vain itsetuntoani syönyt, minua ei tarvita, kun ei yhteiskunta yhtään nilikuta vaikka minä ahkera ja työnarkkari en sähellä ja pistä itseäni likoon... Tämäkin on siis asia, jota yritän työstää ja ajatusmalliani muuttaa. Kunhan sen oikean vivun vain löytäisin, etten tässäkin sohisi väärällä kepillä. Plääh! Tsaakeli!\nOlen myös ajatellut selättää peikkoja, joita on isoja ja pieniä, vaikka ja missä. Siis olen poistunut mukavuusalueeltani, vapisten ja maha kiertäen, mutta olen päättänyt kokeilla. Ilmoitin itseni karaokekurssille. Toki tyttöjen mielipidettä kysyin ennen napin painallusta. Musiikki on minulle tärkeää, on aina ollut. Ennen, nuorena, lauloin jatkuvasti. Kunnes vuonna 1993 lopetin laulamisen julkisesti, kun se kuulemma on kauheaa ja ärsyttää kaikkia. Olen minä siskoni selän takana laulanut Rin tin tiniä muutaman kerran karaokessa, mutta enempään en ole suostunut tai uskaltanut. Menin muka polleena, mutta kauhuissani kädet hikisenä sinne kurssille. Sanoin tytöille, että pakenen varmasti penkin alle, kun en uskalla... Tytöt olivat sitä mieltä etten taida penkin alle mahtua, ahtaat ne olikin, tajusin sen illan mittaan. Ajattelin siis laulaa tuon ainoan tutun biisin. Miten kävikään, 3000 kipaletta ja Rint tin tiniä ei ollut. Meinasin siis liueta paikalta, kun en kyennyt mitään muuta kappaletta tunnistamaan. Kaikki muut luikauttivat omansa ja minä vain hikoilin penkissä, en siis mennyt sinne penkin alle, sattuneesta syystä. Lopulta otin mikrofonin ja aloitin heilumisen jo intron aikana, oli muuten pitkä intro. Ja niin minä julkisesti, muiden edessä, mikrofoniin ja yksin ensimmäistä kertaa lauloin. Sain jopa positiivista palautetta ja sain vetää samaa biisiä kaksi pykälää korkeammaltakin, kun äänialaani testattiin... Voi hitsi mitä kiksejä, sillä pysyin nuotissa, pysyin tahdissa, pystyin nostamaan äänialaani onnistuneesti, pystyin puhaltamaan palkeet täysillä, pysyin pystyssä ja pystyin jopa nauttimaan! Tuo ratkaiseva ja ensimmäinen laulamani kappale oli Janne Hurmeen Suuttumaan. Seuraava meni penkin alle että kolisi, mutta sitä ei osannut muutkaan. Kolmas meni kohtuullisesti, vaikka osasinkin vain kertsin kunnolla. Neljäntenä vedin Kujun Dirlandaan, kerkesin jopa laulaa jokaisen sanan, vaikka niitä siinä riittää. Toiset kuulemma epäilivät, sillä se on aika napakka. Eli nyt sekin suunnaton peikko on saatu selälleen ja hiukan lannistettua. Ei sen puoleen, en minä todellakaan mikään guru luule olevani, mutta sainpahan niskalenkin. Olisihan minulla vielä muutama peikko kynittävänä, mutta ei mopolla mahdottomia, yksi peikko kerrallaan...\nVarmasti monen mielestä jälleen ilmanaikainen juttu tehtäväksi ja luettavaksi, mutta minulle tärkeä. Voin toki kysyä, kestäisikö oma kanttisi? Kyllähän siinä omalta mukavuusalueelta poistuu aika napakasti, mutta se on välillä tärkeää. Se siitä hoilaamisesta.\nPasi teki eilen hitaasti hauduttaen, neljä tuntia, lihakeittoa kaksi kattilallista. Tytöt sillä aamunsa aloittivat. Nyt he kävivät jo pihagrillissä vaahtokarkkeja paistamassa. Pakkanen on laskenut liki puolella alkuviikosta, nyt on kymmenisen astetta. Tänään on suunnitteilla sitä maalaamista, kokkaamista ja varmaan illalla lähden auton kanssa liukastelamaan tansseihin. Tähän aikaan vuodesta lähimmälle tanssipaikalle on matkaa yhteen suuntaan yli 70 kilometriä, se on aika paljon se. Kimppakyydeillä menemme, lupauduin jo viikko sitten olemaan ratissa, sillä se ei ole minulle ollenkaan vaikeaa. Pasi olikin huolissaan jo, kun en tälle viikolle ole tanssimaan päässyt. Pasin mielestä olen miellyttävämpi ja hymyilevämpi ihminen kotonakin, kun välillä hytkyn muualla. No onhan se hienoa, jos vetää jankkaa ja salsaa pulssi kaakossa pari biisiä ja jaksaa yhä hymyillä. Nauttia moisesta. Toivottavasti itse kullakin teistä ja meistä on jokin asia, harrastus tai henkireikä, millä saa ladattua paukkuja arkeen. Tärkeintähän on, että harrastus jättää positiivisen mielikuvan ja naamalle virneen, sehän antaa vaikutelman myös latautumisesta. Nyt petaan petin, imuroin, puen päivävaatteet, suunnittelen mitä maalausprojektiin tarvitaan, kerään reppuun positiivisuuden ja eiku menoksi. Tulkoon tästä hilipati hippa, hyvä päivä ja hyvä viikonloppu! Sinullekin...\nLähettänyt -Tiina- klo lauantaina, tammikuuta 24, 2015\nSATU: VILKKAAN VILI-VILLAKOIRAN VIIKKOVILLI\nSAMBAA JA SALSAA


TA883 - Arkta\nAs Oy Pirkkalan Pereen Asterikki : A6\nLautatarhantie 4 A6, 33950 Pirkkala\nViihtyisän kolmion ensimmäisessä kerroksessa on lähes kolmen metrin huonekorkeus ja korkeat isot ikkunat. Saarekekeittiö ja avara olohuone tuovat tyyliä, lasikaiteiset portaat massiivipuu askelmilla viimeistelevät modernin ilmeen. Eteisestä löytyy peililiukuovellista kaappitilaa sekä vaatehuone. Ihana asunnon levyinen lasikatettu terassi ja länsipiha. Yläkerrassa valoisat makuuhuoneet, joissa korkeat isot ikkunat sekä kodinhoitotila. Saunan erottaa pesuhuoneesta tyylikäs lasiseinä. Saunassa on tornikiuas, tervaleppälauteet, lauteissa selkänoja ja välitilassa ritilä. Kodissa miellyttävä lattialämmitys kaukolämmöllä (huonekohtaiset termostaatit), jonka kustannukset jo mukana vastikkeessa. Lämmin irtainvarasto sekä huoneiston edustalla sijaitsevat varasto sekä iso katettu säilytystila. Varaussopimuksia tehdään paraikaa, varausmaksu 2 000 euroa! Terassilasitus maksutta varaussopimuksen tehneille. Tarjoamme joustavan mahdollisuuden unelmakotisi hankintaan. Maksat aikanaan kaupanteossa ainoastaan 8 000 euroa varausmaksun lisäksi ja loput myyntihinnasta vasta uuden kotisi valmistuessa syksyllä 2021. Pirkkalan Pereen Asterikki rakentuu Tampereen rajalle! Asterikki jatkaa idyllistä ja tyylikästä Uusi-Pereen rivitalovaltaista Arktan rakentamaa asuinaluetta. Asterikki käsittää neljä upeaa, väljästi tontille sijoiteltua talokokonaisuutta, joissa asunnot vaihtelevat kolmen huoneen asunnosta neljän ja viiden huoneen kodiksi. Asuntoja on yhteensä 29. Kaikkien näyttävien talojen suuret ikkunat suuntaavat avaralle ja turvalliselle yhtiön sisäpihalle. Valitse ensimmäisten joukossa tasokas koti lattilämmityksellä, saarekkeella, isoilla korkeilla ikkunoilla ja huoneilla. Asuntokoot:3h 78m2, 3-4h 88 m2, 4h 92 m2 5h 100-108 m2. Vain 15 min ajomatka Tampereen keskustaan. Lähellä sijaitsevat ulkoilureitit, leikkipuisto ja Pyhäjärven rantamaisemat. Viihtyisästä pihapiiristä pääset palveluiden pariin hetkessä: kauppakeskus Veskaan, Partola-ostoskeskukseen sekä Messukeskukseen on vain puolisen kilometriä. Pirkkalan päiväkodit ja koulut sekä laajalti kiitosta saaneet kunnalliset palvelut ovat sopivan matkan päässä! Varaa nopeasti omasi! Tarjoamme joustavan mahdollisuuden unelmakotisi hankintaan.


Operalla jo yli 100 miljoonaa mobiilikäyttäjää | Matkapuhelinfoorumi - Suosituin matkapuhelinpalsta\nKeskustelu osiossa 'Sovellukset', aloittaja Vingeri, 10/2/11.\nYllättävän hyvä selain.....\nKai nyt kun nokian oma selain on niin paska ettei sitä voi käyttää\nMonessa puhelimessa olen Operaa käyttänyt, yhteenkään en ole sitä jättänyt. Pitääpä katsoa kerrotaanko miten tuo 100 miljoonaa on katsottu. Olisiko taas siten, montako kertaa se on ladattu, jos näin on niin silloin tuo ei pidä paikkaansa että kättäjiä on yli 100 miljoonaa.\nKäyttäisin jos ois flash.\nLinkin jutussa mainitaan enemmän.\nmobiiliselaimia käyttää jo yli 100 miljoonaa uniikkia käyttäjää.\nOpera Minillä on hieman yli 90 miljoonaa käyttäjää\nOpera Mobilella noin 15 miljoonaa\nLukuihin on laskettu pelkästään selaimen Operan sivuilta ladanneet käyttäjät,\njos näin on niin silloin tuo ei pidä paikkaansa että kättäjiä on yli 100 miljoonaa.\nOperan selain on ollut monen valmistajan monen luurin vakiovarusteita, joista luulisi tuleva aika iso käyttäjäjoukko lisää\nJa Opera Ministä saavat toki tarkaa dataa käytöstäkin.\nEn tiedä miten ovat arvioineet uniikit käyttäjämäärät, pitempään Operaa käyttänyt varmaan useampaan laitteeseen ladannut ja SIMitkin välillä vaihtuneet.\nNo puhelinvertailun juttuja kannatta aina faktoina ottaa.\nJoo ei kovinkaan moneen puhelimeen tarvitse vakioksi laittaa + lataukset päälle niin 100 miljoonaa tulee täyteen.\nTutkimuksia on vaikka millaisia ja kaikki kannattaa ottaa varauksella. Mutta hyvä kun ovat päässeet tuohon, onhan tuo hyvä määrä.\nToivottavasti noissa ensi viikon uusissa versioissa olis pinch to zoom. Operan suurin pulma on just zoomauksen mahdottomuus. Muutoin selättää Nokian oman selaimen mennen tullen.\nOnko uusi versio Operasta (mini vai mobile?) tulossa vain Nokialaisiin? Itselläni Android -luuri ja käytän Opera miniä. Siinä pinch to zoom tarkoittaa vain koko sivun näkymästä valmiiksi valittuun zoomi-tasoon siirtymistä, mobilessa pinch-zoomi toimii normaalisti. Miniä käytän siksi, että ZTE:n 600 Mhz prosessorilla on melkoista dia- ja lagishowta vierittää raskaampia sivuja muilla selaimilla. Mini taas toimii täysin sulavasti sivulla kuin sivulla. Kuluttanee vähemmän akkuakin kun puhelimen ei tarvitse renderöidä sivuja. Vaikuttaa olevan melkoisen prosessori-intensiivistä puuhaa kun 1 Ghz Android-luuritkin kyykkää pahasti joillain sivuilla.\nAinoa mitä miniin oikeastaan kaipaisi on vaihtoehto normaalin ja suuren fonttikoon väliin.


Professorin ajatuksia: Ruotsalaiset ovat kyllästymässä muslimi-invaasion seurauksiin\nHelsingin Sanomat nosti tänään esiin Ruotsin vanhan mahtipuolueen eli Sosiaalidemokraattien kadonneen kannatuksen. Lehden mukaan - ja epäilemättä todellisuudessakin - kannatuksen putoamisen syynä on naapurimaan löperö maahanmuuttopolitiikka.\nRuotsin muslimiväestön määrästä tuntuu olevan vaikea saada selkoa. Wikipedian tarjoama luku - puoli miljoonaa - on vuodelta 2009, mutta tilanne on muuttunut sen jälkeen merkittävästi.\nPew-tutkimuslaitos puolestaan on veikannut, että lähes kolmannes Ruotsin asukkaista olisi muslimeita vuonna 2050. Ja jopa 11 prosenttia, vaikka muhamettilaisten maahanmuutto pysähtyisi kuin seinään.\nOli muslimien määrä mikä tahansa, ovat he länsinaapurille suunnaton ongelma. Niin valtava, että yhä suurempi osa väestöstä on alkanut reagoida siihen. Ja sen seurauksena siirtänyt kannatuksensa sille ainoalle parlamenttipuolueelle, joka on uskottavasti luvannut tehdä asialle jotain.\nTämä puolue on Ruotsidemokraatit, jonka vanha poliittinen eliitti on mustamaalannut ja jättänyt ulos kaikesta yhteistyöstä. Ilman näitä toimenpiteitä olisi vielä nykyistäkin suurempi osa kansalaisista todennäköisesti siirtynyt sen kannattajiksi, mutta poliittinen epäkorrektius on hidastanut vääjäämätöntä kehitystä.\nTodennäköistä kuitenkin on, että vaikka Ruotsidemokraatit saisivat puolet suuremman kannatuksen kuin mielipidetiedustelut lupaavat (juuri nyt hieman yli 20 prosenttia), jäisi puolue edelleen oppositioon. Siellä sen syrjimistä saatettaisiin jatkaa tai vaihtoehtoisesti se voisi tukea muuten liian heikoksi jäävää hallitusta, mikäli tämä linjaisi maahanmuuttopolitiikkansa ruotsidemokraattien mielen mukaiseksi.\nJälkimmäisestä mallista löytyy esimerkki Tanskasta. Siellä maahanmuuttorealistinen Kansanpuolue ei ole hallituksessa, mutta pystyy tukensa kautta kontrolloimaan sitä. Ja tulokset näkyvät maan politiikassa - viimeksi äsken säädettynä burkakieltona.\nNähtäväksi jää kuinka Ruotsissa käy. Selvää on kuitenkin jo tässä vaiheessa, että maa ja sen pakolaispolitiikka ovat suuren muutoksen edessä. Se on lähes varmasti myöhäistä perinteiselle kansankodille tyypillisen luottamusyhteiskunnan kannalta, mutta mahdollisesti riittävän aikaista estämään maan luisumisen monikulttuurisuushelvetiksi.\nEdelle kirjoittamani perusteella onkin syytä todeta, että demokratia saattaa järjestelmänä olla hidas reagoimaan ongelmiin, mutta se mitä ilmeisimmin tekee sen kuitenkin. Vaihtoehtona voidaan ajatella humanitaarista suurvaltaa, jossa vanha valta olisi pitänyt valtikkansa epädemokraattisena diktatuurina ja todellakin huolehtinut länsinaapurin muslimiväestön kasvusta PEW tutkimuslaitoksen veikkaamaan 30 prosenttiin seuraavina kolmena vuosikymmenenä.\nSuomessa meidät lienee pelastanut ruotsalaisten kohtalolta vähäisempi maailmanparannusinto ja paremmin jalat maassa oleva väestö. Sekä tietenkin poliittisesta järjestelmästä puuttunut blokkijakko, joka on Ruotsissa tarkoittanut pitkää perinnettä olla välittämättä toista mieltä olevien poliittisten voimien näkemyksestä, joka oli helppo siirtää myös viestintuojaan eli Ruotsidemokraatteihin.\nSuomessahan hallituskoalitiot ovat voineet olla mitä tahansa. Se on ajoittain johtanut kelvottomuuksiin, mutta toisaalta huolehtinut maan Ruotsia tasapainoisemmasta kehittämisestä. Kaikesta huolimatta.\nTunnisteet: demokratia, humanitaarinen maahanmuutto, islam, ruotsalaiset, Ruotsi\nTuhka 2. kesäkuuta 2018 klo 9.52\nTuhkakin tuumii että muutos on käynnissä. Tuhka kyllä odottaa kunnes näkee miten Ruotsin vaaleissa käy ja mikä on äänestysprosentti.\nTuhkaa mietityttää miten Ruotsin talous kestää tilannetta. Ruotsin riskialtis asuntomarkkina, nythän maksetaan vain korkoja, laina on edelleen maksamatta. Yksi arvio oli että Nordea lähti sen takia pois. EKP tukisi sitä kun asuntovelalliset kaatuvat.\nSamoin maahanmuuttjat tuovat melkoisia lisäkuluja ja vähän tuottoa, toistaiseksi talous on pysynyt kasassa, mutta uusi lama voi olla pian tulossa. Sitten nähdään mistä Ruotsin hallitus leikkaa ja mitä seurauksia sillä on.\nAnonyymi 2. kesäkuuta 2018 klo 11.25\nHoltittoman turvapaikkajakelun jatkumisen mittari on sekä Ruotsissa että Suomessa maahanmuuttokriittisen puolueen syrjiminen.\nKaikesta päätellen kummassakaan maassa ei ole aikomustakaan toteuttaa turvapaikkajakelun kiristämistä.\nRuotsalaiset eivät ole toisilleen solidaarisia vaan paapovat muukalaisia, jotka ovat valtapuolueille rakkaampia kuin oma kansa.\nProfessori 2. kesäkuuta 2018 klo 11.42\nAikomus syntyy vasta kun realisteja ei voida enää ohittaa. Näin on käynyt Tanskassa ja esimerkiksi Itävallassa. Viime kädessä kansa päättää, mutta vain jos se on hereillä.\nAnonyymi 2. kesäkuuta 2018 klo 12.06\n"Nosto – Susanna Kaukinen: ”Polpolla karannu pahasti lapasesta” (video)\nSuomessa on vielä ihmisiä, jotka uskaltavat sanoa suoraan, mitä he ajattelevat.\nTämä artikkeli julkaistiin alunperin 28.3.2018.\nKansalaisaktivisti Susanna Kaukinen, joka ei tunnetusti jätä ketään kylmäksi, on tarttunut videollaan kuumaan perunaan: poliittiseen poliisiin.\nKuuntele Susanna ”Suski” Kaukisen mietteet, joita tulee noin yhdeksän minuutin ajan:...",\nAnonyymi 2. kesäkuuta 2018 klo 12.10\n"Ruotsin Polpon uusi ajojahti – saada oikeistolaisia kiinni tavallisista rikoksista.\nEi riitä enää, että oikeistolaisia kidnapataan ajatuksistaan.\nNyt aiotaan tehostaa valvontaa niin, että toisinajattelijoita saadaan tuomittua myös tavallisista rikoksista, kuten ”ajokortitta ajamisesta ”.\nJuttu on Friatiders -sivustolla maksumuurin takana, joten ei siitä tässä enempää."\nBogreol 2. kesäkuuta 2018 klo 13.28\nSnaphanen kertoo tänään, että Ruotsin maahanmuuttopolitiikassa ei ole kiristämisiä näkynyt, tieto on pelkkä myytti. Viidessä kuukaudessa 2018 on myönnetty jo 52 723 oleskelulupaa. Saksa tarvitsi Treuhand-viranomaisen lopettaakseen DDR:n (yksityistäminen ym.)ja Ruotsilla on maahanmuuttovirasto (Migrationsverket), joka lopettaa Ruotsin. Joka viides ruotsalaiskunta on käytännöllisesti katsoen konkurssissa maahanmuuton takia.\nJoppos123 2. kesäkuuta 2018 klo 15.20\nJätkähän voi lähetä paskastanista mutta paskastan ei koskaan lähde jätkästä. Näin se vaan menee.\nRuotsi niittää tasan sitä mitä on kylvänyt.\nVoi olla tulevaisuudessa, että pakolaiset tuleekin entisen kansankodin mailta suomeen muslimien väkivaltaa pakoon.\nEtnisesti ruotsalaiset wellcome, muut ammutaan rajalle.


Viikonloppu Köpiksessä - Linda Juhola\nSe olisi sitten taas uuden vlogin aika! Tällä kertaa otan teidät mukaan viime viikonloppuiselle reissulle Köpikseen, jossa vietettiin poikaystäväni kanssa rauhallista yhdistettyä synttäri- ja pääsiäisviikonloppua. Toivottavasti tykkäätte videosta :-)!\nJälkihuomautuksena täytyy tosin todeta, että pääsiäinen ei ollut ihan se paras matkustusajankohta, paikat olivat kiinni emmekä ehtineet saada reissusta irti ihan niin paljoa kuin muuten normaalin viikonlopun aikana olisi kerinnyt. Ensi kerralla matkaa varatessani katson siis tarkemmin, enkä keskity vaan siihen, että on synttäriviikonloppu, vaan tsekkaan erikseen ettei matka asetu juuri pyhien päälle!\nBirthday Cheers 〉\nFaijahommia April 19, 2017\nTuo on ajoittain ärsyttävää kun kaikki liikkeet ovat pyhinä kiinni. Itse olen myös pariin kertaan osunut pyhinä ulkomaille. Siinä tosin näkee pakosti kaupunkia enemmän eikä vain pyöri kaupoissa :D\nLinda Juhola April 19, 2017\nTotta tuokin, tulipahan kierreltyä ja käveltyä sitten senkin edestä! Joskin vielä shoppailua enemmän mua jäi harmittamaan ruoka, eli iso osa niistä rafloista ja kahviloista, jotka olisin halunnut testata oli tietysti kiinni nekin!\nIki-ihana Köpis ja tosi kiva päästä seuraaman vlogia :)\nJoo Köpis on kyllä ihana ❤. Ens kerralla täytyy vaan ajoittaa reissu vähän paremmin ?. Kiva kun tykkäsit vlogista!!\nKöpis on kyllä tosi kiva kaupunki. Näytti, että pääsiäisestä huolimatta, saitte edes jotain irti reissusta. Tivoli on ihan must kohde siellä, onneksi se oli sentään auki. Oltiin useita vuosia sitten juuri pääsiäisen aikaan Tukholmassa, enkä muista, miten silloin paikat olivat auki, mutta ei ainakaan jäänyt mieleen, että olisi jääty mistään paitsi. Nykypäivänä luulisi, että yhä useampi paikka alkaisi olla auki pyhistä huolimatta.\nJoo saatiin onneksi, vaikka mun listalta aika moni paikka jäikin testaamatta, tosin ei vaan pääsiäisen vaan ihan myös reissun lyhyyden vuoksi ;). Tivoli oli kyll ihana, vaikka laitteisiin ei lopulta päästykään, kun eihän niihin saanut pikkulaukun kanssa mennä! Lähinnä oltais haluttu siihen korkealla pyörivään ketjukaruselliin, mutta kun ei onnistunut niin pelailtiin sitten noita pelejä senkin edestä, haha!\nJutta April 19, 2017\nOlette kyllä mahdottoman upea pari, ja Sinä Linda -kaunistut vuosi vuodelta. Ihanaa kevään jatkoa teille molemmille <3\nVoi kiitos ihana <3. Ja aurinkoista kevään jatkoa sinne suunnille!\nOlipa mahtava kuulla että kyllä jopa Köpiksessa raflat ovat pyhinä kiinni, eikä sillä tod.näk. ole mitään tekemistä liian korkeiden pyhäaikapalkkojen kanssa! ? Tarkoitan sitä täällä Suomessa esim Hans Välimäki koettaa vimmalla saada läpi sitä ettei illoista tai sunnuntaista , juhlapyhistä maksettaisi korotettua, väittäen että siksi täällä ravintolat ovat pyhisin kiinni. No, ei se näköjään 24/7/365 -touhua ole suurkaupungeissakaan. ? Kiva postaus!\nIso osa tosiaan oli kiinni, en tosin osaa satavarmasti sanoa, oliko sunnuntain vai pääsiäisen takia, mutta kuitenkin :D. Kiitos!\nTiina April 19, 2017\nKivalta näytti teidän viikonloppu Köpiksessä. Ja voi vitsi toi sun miehes on komee! :) Ootte upean näköinen pariskunta. Huomasin vaan monesti, että kun miehes tuli siihen kameralle jotain heiluttelee niin heti pätkäs kuva, eli ilmeisesti editoit sen pois suurimmasta osasta matskua. Haha. :D\nKivaa meillä kyllä olikin, vaikka ihan kaikkea haluamaani ei päästykään tekemään :). Heh voi kiitos, ja haha hän on kova hassuttelemaan, leikkasin muutamat kohdat pois ihan vaan ettei menis koko homma ihan yhdeksi pelleilyksi :D.\nJenna April 19, 2017\nTiedätkö mulle tuli joku ihan ihmeellisen ihmettelevä, ihaileva ja hyvä fiilis tästä. Tuli sellainen olo, että rukoilen kumppania itselleni ja jos jumala sellaisen mulle suo niin toivon, että meillä olisi vähintään yhtä mukavan oloista yhdessä kun teillä. Sun miehes vaikuttaa hauskalta veijarilta. Tiedätkö mä oon oikeesti vähän tämmönen hippihenkinen ihminen. En meikkaa ja käytän kirpparilta ostettuja vaatteita, mutta seuraan silti sun blogia. Ei muuta kun rauhaa ja rakkautta ja onnittelut.\nLinda Juhola April 20, 2017\nIhanasti kirjoitettu Jenna :). Ilo kuulla, että oot tykännyt lueskella blogia, vaikka meillä ei ihan samanlainen tyyli muuten olekaan! :)\nEK April 19, 2017\nMitkä lasit sinulla on tuossa videolla päässä, siis omat?\nEkoissa klipeissä Ray-Banit ja myöhemmin sitten Diorin malli Reflected. :)\nAnnie April 20, 2017\nMahtava video jälleen kerran! Ehkä vähän liian lyhyt (aina joku jaksaa valittaa, sorry;)) Mä kun jaksan katsoa sun videoita vaik kuin pitkään :) Mut hei, sä sovitit tossa kaksia aivan mahtavia piikkareita; kiiltävät beiget ja ilmeisesti mokkanahkaiset beiget. Mikä mahtaa olla merkki? Ne näyttää niin upeilta! Ostitko ne?\nKiitti kovasti, kiva kun tykkäsit! :) Haha, ja hei loistavaa kuulla, että tykkäät pidemmistä videoista, niitäkin varmasti taas jossain välissä tulossa! Niin vaikea yrittää pättää, että minkä pituista videota sitä tekis, kun toiset tykkää juuri pidemmästä ja toiset taas lyhyemmistä. Videolla sovittelemani kengät olivat Gianvito Rossi -merkiltä, en tosin päätynyt ostamaan, niiden lesti ei ollut valitettavasti ihan paras mun jalalle :/.\nViivu April 20, 2017\nHeiii mitä ihanuus nudea sulla on huulissa videolla?:)\nHuulissa on sellainen kombo kuin MAC Naked Liner, MAC Creme d’Nude ja Maybelline Color Sensational Sultry Sand :).\nJekku April 21, 2017\nIt’s all about food, ha ha! :D\nLinda Juhola April 21, 2017\nHaha todellakin :D\nÄssätässä April 21, 2017\nToistan aina itseäni sun vlogien jälkeen, mutta ihana!<3 Vlogien myötä susta on tullut heittämättä mun lempibloggaaja. Sun blogi on ihana esimerkki siitä, miten blogi voi olla visuaalinen ja kaunis, mutta pysyä samalla aitona ja jalat maassa. Tää on paikka missä itsellekin tulee aina kiva fiilis ja inspiroitunut olo.\nIhana kun toistat <3 Ihan huippua kuulla, että oot nauttinut vlogeista ja ne on tuonut sun mielestä enemmän persoonaa tähän touhuun. Täytyy kyllä sanoa, että oon videointihommista itsekin hullun innoissani ja kiva päästä tuomaan myös sitä puolta enemmän itsestä tänne! Kiitoksia sulle hei aivan ihanasta kommentista, et arvaa miten hyvältä tuntuu lukea tällaista palautetta! Ihan huippua kuulla, että miellät blogin hyvän mielen paikaksi, koska sitä mä tämän haluankin olla. Kiitos :).\nLinda, tämä sun blogi on aivan ihana ja monia vuosia olet kuulunut ehdottomasti lemppari bloggareihin! <3 Ja nämä videot tuovat mahtavan lisän sisältöön! Tästä videosta jäi positiivinen fiilis ja näytätte yhdessä niin onnellisilta! :) Aurinkoista kevättä teille!\nPs. Tehän voisitte miehesi kanssa tehdä yhdessä jonkun videon! :)\nLinda Juhola April 23, 2017\nKiitoksia hurjasti Sofia, mielettömän kiva kuulla, että oot tykännyr blogista ja seuraillut jo pidempään ja ihanaa, että myös videot on sun mieleen:) Kiitos siis kommentista ja ihanista sanoista, ehdottomasti laitetaan yhteisvideon teko mieleen ;).\nSanna April 22, 2017\nMukavannäköinen harmaa neule ja hyvin istuvat farkut sinulla :) Oletko esitellyt niitä jossain tarkemmin? Videosta jäi hyvä mieli :)\nMolemmat ovat näkyneer kuvissa aiemminkin, mutta neule tilattu siis Booztilta merkiltä Vanessa Bruno Athe ja farkut on sitten Bubbleroomilta merkiltä 77th Flea :).\nTanja April 26, 2017\nNää vlogi videot on ihan parhaita! Tykkään :)\nLinda Juhola April 26, 2017\nKiitos, huippua kuulla!! :)\nIhana video, Linda! En yleensä jaksa yhtään kattoo tämmösiä reissuvideoita, mutta tää oli just hyvä. Ja kiva että sai paljon kauppavinkkejä yms. seuraavaa Köpis-reissua varten! Ihanaa myöhäistä synttäriä! :)


27.9.2012 00:41 Juhani Huopainen\nPyydän anteeksi. Olette tottuneet lukemaan minulta negatiivisia kirjoituksia. Nyt olen kauhukseni huomannut kirjoittaneeni positiivisen tekstin. Tämä alkoi vastauksena SJP:n tuoreimpaan kirjoitukseen Kreikkaa koskien. Vastaukseni alkoi venähtää...\nTerveisiä Suomen Pankkiin\n25.9.2012 10:46 Juhani Huopainen\nOhessa erään nimettömänä pysyttelevän ilmeisen hyvin kärryillä olevan tyypin terveisiä Suomen Pankkiin. Onnea vaan valitsemallanne tiellä. Näitä kysymyksiä tultaneen esittämään lähiaikoina lupsakalle savolaiselle, mutta kaikesta inhostani huolimatta...\nEKP:n hyvä ja huono versio\n9.9.2012 18:28 Juhani Huopainen\nHyvä versio Mario Draghi onnistui mahdottomassa haasteessaan: kertaus viime torstain tapahtumista: - Marion onnistui säilyttää radiohiljaisuus paljastamansa suunnitelman avainkohdista. Tuloksena hän sai taktisen edun suunnitelman...\n4.9.2012 16:11 Juhani Huopainen\nApulaisvaltakunnansyyttäjä Jorma Kalske antaa ratkaisun maanantaiaamuna kello 10:00 syytteen nostamisesta Finnairin toimitusjohtaja Mika Vehviläistä, entistä hallituksen puheenjohtaja Christoffer Taxellia, Ilmarisen toimitusjohtaja Harri Sailasta ja...


Extreme -reissu talvella Meekojärvelle – VotoVoorumi\nExtreme -reissu talvella Meekojärvelle\nby TaSo58_Kms · Published 12.2.2015 · Updated 12.4.2015\nKuvat ja teksti: Tarmo Sotikov\nKesällä 2014 ideoimme Ilkan ja Ismon kanssa Kilpisjärvellä reissua samoihin maisemiin talvisessa extreme-hengessä. Ismo ja Ilkka laittoivat hösseliksi ja varailivat Meekon tuvan sekä kelkkakyydin sinne. Nyt tammikuun 2015 lopussa reissu oli käsillä. Ari oli startannut Kotkasta hyvin aikaisin aamulla, poimi minut kyytiin Joensuusta ja köröttelimme Ismon ja Pekan luo Lieksaan. Siellä lykkäsimme tavaroita auton ja peräkärrin ”täyteen”, jonka jälkeen matka jatkui Kuusamoon Törmälään saunaan.\nKoska oli tiedossa, että Ilkka pääsee mukaan vasta illalla, kulutimme aikaamme käymällä seuraavana päivänä Konttaisella kuvaamassa kuukkeleita.\nSäiden aiheuttamien viivästyksen jälkeen pääsimme viimein Kilpisjärvelle ja aamulla kelkkakyytiin Dunlop-ukkoina eli päällä kaikki mahdollinen vaatetus – pakkasta oli parikymmentä asetta.\nVähän ennen Meekon mökille saapumista oli taivas upean värinen – sinisen violetin purppura – sellaista väriä en ole vielä nähnyt ja kuvaamatta jäi kun olimme vauhdissa juuri silloin.\nIllalla auringonlaskun aikaan pilvet muokkasivat maisemaa muodoillaan ja väreillään, sellaisia karkkivärejä en ole taivaalla ennen niin paljoa nähnyt.\nIllalla nousi kuutamo, paras kuunkuvausaika olisi ollut pari päivää aiemmin.\nKuu nousee pahtaan takaa\nReposia kyttäsimme vuorotellen vähän väliä ulkona käyden. Seitsemän jälkeen ne ilmestyivät – eivät kovinkaan voimakkaina – kaukaisuudessa oli hiukan värejä.\nReposet Meekon pahtaan taivaalla\nKämppäkaverit virittelivät aamupalan jälkeen sukset jalkaan suunnaten Vuommakasjärven ja Pitsuksen kanjoniin. Minä jäin mökkimieheksi, oli selkä edelleen sen verran tukevasti jumissa. Kiirunat sentään tarjoutuivat mökin lähellä kuvausetäisyydelle.\nKiirunalla on kiire\nSeuraavakin aamu oli aika tuhkero – taivas oli sentään paikoitellen auki ja värejäkin näkyi. Tuiverruksesta huolimatta kuvaaja ei lepää – muuten kuin pitkällään kuvatessa 😉\nPaluupäivän aamuna aikaisin alkoi sellainen myräkkä, että oksat pois. Tuiskutti lunta välillä niin, että ei nähnyt edes pihapiirin muita rakennuksia. Sitten alkoi aivan mahdoton tuuli – puuskissa mökkikin jutisi. Vaan ei sää kuvaajia haittaa, kamerat lauloivat ja tallensivat myrskyä niin still- kuin videokuviksi. Myrsky oli sitä luokkaa, että olimme lähes varmoja ettei kelkkakuski tule meitä tänään hakemaan.\nHiukan tuiskuttaa 🙂\nVähitellen sää selkeni, tuuli hiukan hellitti ja kyllä vain klo 12 kieppeissä ulkopuolelta kuului kelkan pörinä. Tultiin meitä kuitenkin hakemaan. Hakija kertoi, että karttojen mukaan suht pienellä tunturialueella oli tuulta ollut jopa 22 m/s – puuskissa enemmänkin. Sitten pakkaamaan, kelkkojen selkään ja valkeuden keskellä takaisin Kilpisjärvelle.\nEhjänä perillä – vain sielu haavoilla kun piti palata arkeen. Katso lisää tekstejä ja kuvia Tarmon blogista


Neuvottelukunnan julkaisemat ohjeet | Sarana\nSäätiön hyvä hallinto (2015)\nSäätiön hyvä hallinto on Säätiöiden ja rahastojen neuvottelukunnan laatima suositus siitä, miten hyvin hoidettu säätiö toimii. Säätiökentän itsesääntelyohjeeksi kirjoitettu opas on päivitetty vastaamaan 1.12.2015 voimaan astuvaa uutta säätiölakia. Säätiön hyvä hallinto esittää säätiöiden hyvän hallintotavan periaatteet tiiviisti ja käytännönläheisesti. Se on helppolukuinen tietopaketti kenelle tahansa säätiöistä kiinnostuneelle. Opas käsittelee säätiön toimintaa ja taloutta, taloushallintoa ja tilinpäätöstä, viestintää ja valvontaa, vaikuttavuutta ja vuosikelloa, varainhoitoa ja velkarahoitusta, palkkioita ja apurahojen myöntämisiä verotustakaan unohtamatta. Painettua julkaisua voi tilata Neuvottelukunnan toimistosta. Jäsenille julkaisu on maksuton, muille julkaisun hinta on 10 € + toimituskulut.\nSäätiön hyvä tiedonhallintatapa\nEuroopan unionin uutta tietosuoja-asetusta aletaan soveltaa 25. toukokuuta 2018 alkaen. Säätiöiden ja rahastojen neuvottelukunnan laatima Säätiön hyvä tiedonhallintatapa auttaa säätiöitä toimimaan avoimesti ja läpinäkyvästi uutta tietosuojasääntelyä noudattaen. Oppaassa annetaan käytännön ohjeita ja suosituksia tilanteisiin, joissa tietosuoja-asetus on otettava huomioon. Opas julkistetaan ensi vaiheessa vain verkkoversiona ja sitä päivitään sen mukaan, kun asetuksen käytännön soveltamisesta ja kansallisesta lainsäädännöstä tulee uutta tietoa.\nEsimerkkejä lähipiiriin liittyvistä menettelytavoista säätiön johdolle ja tilintarkastajille\nSäätiön johdon täytyy tuntea lähipiiritoimiin liittyvät vastuut ja vaatimukset sekä ymmärtää tilintarkastajan rooli ja velvoitteet. Tämä lähipiiriohje antaa esimerkkejä siitä, kuinka säätiöt voivat raportoida lähipiiritoimistaan säätiölain velvoittamalla ja hyvän hallintokäytännön mukaisella tavalla. Esimerkkien tarkoitus on tukea säätiöitä näiden tarkastellessa omia lähipiiriprosessejaan ja laatiessa lähipiiriohjeitaan.\nEsimerkkejä säätiön hallituksen (itse)arviointia varten\nTämä opas on tarkoitettu avuksi ja inspiraatioksi säätiöiden hallituksille ja muulle johdolle niiden suunnitellessa ja toteuttaessa toimintansa arviointia. Hallituksen toiminnan (itse)arviointi on vapaaehtoista mutta suositeltavaa. Hallituksen työn arviointi tukee säätiön tarkoituksen toteuttamista, kun hallitus voi hyödyntää tuloksia toimintatapojensa kehittämisessä ja yhteisten tavoitteiden ja toimintakulttuurin selkeyttämisessä.\nSäätiöiden ja rahastojen neuvottelukunta on laatinut kirjallisesti Hyvän säätiötavan, joka ohjaa säätiöiden toimintaa ja hyvää hallintoa. Ohje on tarkoitettu erityisesti Neuvottelukunnan jäsenkunnalle, mutta myös muut säätiöt ja yhdistykset voivat hyödyntää sitä toiminnassaan. Hyvä säätiötapa käsittelee säätiön hyvää hallintoa, apurahoja ja palkintoja, viestintää, hallintoa, varainhoitoa sekä yhteistyötä säätiöiden ja niiden sidosryhmien kesken. Hyvä säätiötapa neuvoo, miten hyvä säätiö toimii.\nEsimerkkejä tieteen apurahakäytännöistä säätiöille\nSäätiöillä on omat periaatteensa ja ohjeensa siitä, miten ja millä ehdoilla apurahoja haetaan ja myönnetään. Opas esittelee tiedettä rahoittavien säätiöiden ja rahastojen apurahoihin liittyviä käytäntöjä ja malleja. Yleiskuvan saaminen ja esimerkit voivat olla erityisen hyödyllisiä uusille tai vasta apurahojen jakamista aloittaville säätiöille. Mm. apurahojen hakuaikoja ja -ohjeita, suuruutta ja seurantaa sekä tietosuojaa ja tiedottamista koskevat esimerkit voivat olla hyödyksi myös jo toimintatapansa vakiinnuttaneille säätiöille oman toiminnan kehittämisessä.\nVaikuttavuusarviointioppaan tarkoitus on herättää säätiön toiminnassa mukana olevia pohtimaan, millaisia tuloksia säätiöissä tavoitellaan ja miten näiden tavoitteiden toteutumista, säätiön vaikutuksia ja vaikuttavuutta voidaan arvioida. Tiiviillä oppaalla on tarkoitus inspiroida ajattelua ja tarjota työkaluja. Säätiöiden hallitukset voivat pitää vaikuttavuuden arviointia keinona oman osaamisensa kehittämiseen: arvioinnin tulokset kertovat, mikä säätiössä toimii ja mikä voisi toimia paremmin.\nApurahatutkijan aseman parantaminen - Suositukset sitoumusperustaiseen tutkimusrahoitukseen\nSäätiöiden ja rahastojen neuvottelukunta esittää ohjeistuksellaan toimenpiteitä, joiden avulla parannetaan apurahansaajan asemaa sekä tutkijanuran, säätiöiden ja apurahojen arvostusta. Oheisten suositusten tarkoitus on auttaa säätiöitä tavoittamaan nämä päämäärät ja selventää järjestelmää eri osapuolille. Säätiöiden ja rahastojen neuvottelukunta suosittaa säätiöitä ottamaan tässä annetut ohjeet käyttöön vuonna 2014 alkavissa apurahahauissaan.\nSäätiön kestävä varainkäyttö\nSäätiön hallitus on vastuussa säätiön toiminnasta. Tämä merkitsee ennen kaikkea vastuuta säätiön tarkoituksen toteuttamisesta ja omaisuuden hoidosta. Säätiötoiminnan periaatteena on käyttää säätiön voimavarat mahdollisimman hyvin tarkoituksen toteuttamiseen. Pitkälle tulevaisuuteen ulottuva toiminta edellyttää, että varainkäyttö ei saa johtaa säätiön varojen pysyvään vähenemiseen, mutta ei myöskään omaisuuden arvon itsetarkoitukselliseen kasvattamiseen esimerkiksi liian varovaisen jakopolitiikan vuoksi. Tämän tasapainon löytäminen on säätiön kestävän varainkäytön tavoite. Painettua julkaisua voi tilata Neuvottelukunnan toimistosta. Neuvottelukunnan jäsenille julkaisu on maksuton, muille hinta on 5€/kpl + toimituskulut.